open-index/open-wikipedia-markdown huggingface dataset:
മദൻലാൽ പഹ്‌വ

മഹാത്മാഗാന്ധിയെ വധിക്കാൻ ഗൂഢാലോചന നടത്തിയവരിൽ ഒരാളാണ് **മദൻ ലാൽ പഹ്വ** (പഞ്ചാബിയിൽ  ਮਦਨਲਾਲ ਪਾਹਵਾ).ഇന്ത്യ വിഭജനത്തിനുശേഷം അഭയാർത്ഥിയായി 1947 ൽ അദ്ദേഹം ഇന്ത്യയിലെത്തി. അഭയാർഥികളുടെ ദുരവസ്ഥ ഇന്ത്യൻ ദേശീയ കോൺഗ്രസിന്റെ പ്രധാന നേതാവായ ഗാന്ധിക്കും മറ്റ് കോൺഗ്രസ് നേതാക്കൾക്കുമെതിരെ അദ്ദേഹത്തിന്റെ കോപം രൂക്ഷമാക്കി. 1948 ജനുവരി 20 ന് ന്യൂഡൽഹിയിലെ ബിർള ഹൗസിൽ നടന്ന പ്രാർത്ഥനാ യോഗത്തിൽ ഗാന്ധിയെ കൊലപ്പെടുത്താൻ ശ്രമിച്ചെങ്കിലും അദ്ദേഹത്തിന്റെ ശ്രമം പരാജയപ്പെട്ടു. പിന്നീട് 1948 ജനുവരി 30 ന് നാഥുറാം ഗോഡ്സെ ഗാന്ധിയെ കൊലപ്പെടുത്തിയപ്പോൾ മദൻ ലാലിനെതിരെ കൊലപാതകശ്രമം ഫയൽ ചെയ്തു. കുറ്റക്കാരനാണെന്ന് കണ്ടെത്തിയ ഇയാൾക്ക് ജീവപര്യന്തം തടവുശിക്ഷ വിധിച്ചു.

## മുൻകാലജീവിതം
മദൻലാൽ പഹ്വ ഇപ്പോൾ പാകിസ്താനിലുള്ള മോണ്ടുഗോമറി ജില്ലയിൽ പാക്പത്താൻ പട്ടണത്തിൽ ജനിച്ചു. ചെറുപ്പത്തിൽ അമ്മയുടെ മരണത്തെ തുടർന്ന് അച്ഛൻ മറ്റൊരു വിവാഹം കഴിച്ചു. മെട്രിക്കുലേഷന് ശേഷം നാട് വിട്ട് ബോംബയിൽ റോയൽ ഇന്ത്യൻ നേവിയിൽ വയർലെസ്സ് ഓപ്പറേറ്റർ ജോലി ചെയ്തു. രണ്ടാം ലോക മഹായുദ്ധം കാരണം ജോലി നഷ്ടമായി. തിരികെ നാട്ടിലെത്തി മറ്റൊരു ജോലിക്ക് ശ്രമിക്കവേ ഇന്ത്യ പാക് വിഭജനം നടന്നു. ക്രൂരമായ വംശീയഹത്യ വ്യാപകമായി. രക്ഷപെടുന്നതിനിടയിൽ അച്ഛൻ കൊല്ലപ്പെട്ടു. അച്ഛന്റെ ഛിന്നഭിന്നമായ മൃതദേഹം കണ്ട മദൻലാൽ വിഭജനത്തിന് കാരണക്കാരായവരോട് പ്രതികാരം ചെയ്യുന്നതിന്  തുല്യ മാനസികാവസ്ഥ പ്രകടിപ്പിച്ച വിഷ്ണു കർക്കറെയുമായി പരിചയപ്പെട്ടു. മഹാത്മാഗാന്ധി സഞ്ചരിച്ചിരുന്ന വാഹനത്തിനു നേരെ ബോംബ് എറിഞ്ഞതിന് പിടിക്കപ്പെട്ടു. ജീവപര്യന്തം തടവ് ശിക്ഷ ലഭിച്ചു.
## അവലംബം

* Manohar Malgonkar, *The Men Who Killed Gandhi,* Madras, Macmillan India 1978 
* Gopal Godse *Gandhi Vadh Kyon?* Suryabharati Prakashan Nai Sarak Delhi 110006 India

വർഗ്ഗം:ഇന്ത്യയിൽ കൊലപാതകക്കുറ്റത്തിന് ശിക്ഷിക്കപ്പെട്ടവർ
ജനറൽ മോട്ടോഴ്‌സ്

അമേരിക്കയിലെ ഡെട്രോയിറ്റ് ആസ്ഥാനമായ ലോക പ്രശസ്​ത കാർ നിർമാതാക്കളാണ് **ജനറൽ മോട്ടോർസ്**.  വാഹനങ്ങളും വാഹന ഭാഗങ്ങളും നിർമ്മിക്കുകയും, 1908 സെപ്റ്റംബർ 16 ന് വില്യം സി. ഡ്യൂറന്റാണ് ഒരു ഹോൾഡിംഗ് കമ്പനിയായി ജനറൽ മോട്ടോർസ് ആരംഭിച്ചത്. നിലവിൽ ഏറ്റവും വലിയ അമേരിക്കൻ വാഹന നിർമ്മാതാക്കളാണ് ജനറൽ മോട്ടോർസ്. 

## നിർമ്മാണം
ജനറൽ മോട്ടോർസ് 37 രാജ്യങ്ങളിൽ വാഹനങ്ങൾ നിർമ്മിക്കുന്നു; ഷെവർലെ, ബ്യൂക്ക്, ജിഎംസി, കാഡിലാക്ക് എന്നിവയാണ് ഇതിന്റെ പ്രധാന ഓട്ടോമൊബൈൽ ബ്രാൻഡുകൾ. ഹോൾഡൻ, വുലിംഗ്, ബയോജുൻ, ജിഫാംഗ് തുടങ്ങിയ വിദേശ ബ്രാൻഡുകളിൽ കമ്പനിക്ക് നിക്ഷേപമുണ്ട്. ലോകമെമ്പാടുമുള്ള വാർഷിക വിൽപ്പന അളവ് 2016 ൽ 10 ദശലക്ഷം വാഹനങ്ങളുടെ നാഴികക്കല്ലിലെത്തി.  

ഇന്ത്യയിൽ ഷെവർലെ കാറുകളുടെ വിൽപ്പന 2017 ഓടെ കമ്പനി അവസാനിപ്പിച്ചു. എന്നാൽ കയറ്റുമതിയ്ക്കായി ഇന്ത്യയിലെ കാർ നിർമ്മാണശാല പ്രവർത്തനം തുടരും. ഇതിനായി പൂനെയിലെ തലേഗൻ പ്ലാന്റിനെയാണ് കമ്പനി നിലനിർത്തുന്നത്.  ലോകത്തെയൊട്ടാകെ ഗ്രസിച്ച സാമ്പത്തിക മാന്ദ്യവും തുടർന്നുണ്ടായ വിൽപ്പനക്കുറവും ഫണ്ട്‌ക്ഷാമവും കാരണം  ജനറൽ മോട്ടോർസി ന്റെ യുഎസ്‌ സർക്കാറിന്‌ പാപ്പർ ഹർജി നൽകിയിരുന്നു. 

## ജനറൽ മോട്ടോർസ് ഇന്ത്യയിൽ പുറത്തിറക്കുന്ന കാറുകൾ
**നിലവിൽ 7 കാറുകളാണ് ഹോണ്ട ഇന്ത്യയിൽ പുറത്തിറക്കുന്നത്**.  

#Chevrolet Tavera (2004–2017)
#Chevrolet Sail (2013–2017)
# Chevrolet Spark (2007–2015)
#Chevrolet Cruze (2009–2017)
#Chevrolet Beat (2010–2017)
#Chevrolet Enjoy (2013–2017)
# Chevrolet Trailblazer (2015-2017)

## ഇതും കാണുക
*ഷെവർലെ

## അവലംബം

വർഗ്ഗം:വാഹന നിർമ്മാണ കമ്പനികൾ
വർഗ്ഗം:കാർ നിർമ്മാണ കമ്പനികൾ
വർഗ്ഗം:ഇന്ത്യയിലെ വാഹന നിർമ്മാണ കമ്പനികൾ
ഹോണ്ട യൂണികോൺ

ഹോണ്ട മോട്ടോർസൈക്കിൾ & സ്കൂട്ടർ ഇന്ത്യ (എച്ച്.എം.എസ്.ഐ) 2004 ൽ ഇന്ത്യൻ നിരത്തുകളിൽ  അവതരിപ്പിച്ച ഒരു മോട്ടോർസൈക്കിളാണ് **ഹോണ്ട യൂണികോൺ**. CRF150F 2005 എഞ്ചിനിൽ നിന്നാണ് യൂണികോൺ എഞ്ചിൻ പിറവിയെടുത്തത്. ഇന്ത്യൻ റോഡുകളുടെ അവസ്ഥ കണക്കിലെടുത്താണ് ബൈക്കിന്റെ രൂപകൽപ്പന നിർവഹിച്ചിരിക്കുന്നത്. ടു-വേ എയർ ജാക്കറ്റും ഡയമണ്ട് ഫ്രെയിമും ഉൾപ്പെടെ നിരവധി പുതിയ സവിശേഷതകൾ ഹോണ്ട കമ്പനി യൂണികോണിൽ അവതരിപ്പിച്ചു. 

5 സെക്കൻഡിനുള്ളിൽ യൂണികോൺ മണിക്കൂറിൽ 0 ൽ നിന്നും 60 കിലോമീറ്റർ വരെ (0 ൽ നിന്നും 37 മൈൽ വരെ) വേഗത കൈവരിക്കുമെന്ന് ഹോണ്ട അവകാശപ്പെടുന്നു. 5.28–5.86 സെക്കൻഡിൽ മണിക്കൂറിൽ 114 കിലോമീറ്റർ (71 മൈൽ) വേഗത ആർജിക്കാൻ യൂണികോണിന് സാധിക്കുമെന്ന് ഇന്ത്യ ബിസിനസ് ഇൻസൈറ്റ് സാക്ഷ്യപ്പെടുത്തി. 
## വാഹന വിപണിയിലെ പ്രകടനം
ബജാജ് പൾസറിനോടും ടി.വി.എസ് അപ്പാച്ചെയോടും മത്സരിക്കാനാൻ വേണ്ടിയാണ് ഹോണ്ട യൂണികോണിനെ പുറത്തിറക്കിയത്. അലോയ് വീലുകൾ, ഇലക്ട്രിക് സ്റ്റാർട്ടർ, ക്ലിയർ ലെൻസ് ഇൻഡിക്കേറ്റർ ലാമ്പുകൾ, മനോഹരമായ ട്രിപ്പ് മീറ്റർ, അല്പം ചെറിയ റിയർ ഗ്രാബ് റെയിൽ എന്നിവ ഇതിന്റെ ആകർഷനത്തിന് മാറ്റുകൂട്ടി.  പ്രകടന മികവാർന്ന സിലിണ്ടർ ഹെഡ്, ഓവർഹെഡ് വാൽവ്, ഇഗ്നിഷൻ റീമാപ്പ്, എന്നിവയോടൊപ്പം ലോകോത്തര നിലവാരമുള്ള സസ്‌പെൻഷനും കൂടിചേർന്നുള്ള നിർമിതി എന്നിവ യൂണികോണിനെ ഇന്ത്യൻ വാഹന വിപണിയിൽ തരംഗമാക്കി.  2007 ൽ ഹോണ്ട 7,20,000 യൂണികോൺ വിറ്റു. ടി.എൻ‌.എസ് ഓട്ടോമോട്ടീവ് 7,000 ഉപഭോക്താക്കളെ ഉൾപ്പെടുത്തി 2005 ൽ  നടത്തിയ മോട്ടോർസൈക്കിൾ ടോട്ടൽ കസ്റ്റമർ തൃപ്തി (എം‌.ടി‌.സി‌.എസ്) സർവേയിൽ യൂണികോൺ ബജാജ് പൾസറിനെ മറികടന്ന് പ്രീമിയം സെഗ്മെന്റ് വിഭാഗത്തിൽ ഒന്നാമതെത്തി. 

2010 മുതൽ, ഹോണ്ടയിൽ നിന്നുള്ള യൂണികോൺ മോഡലിനും മറ്റ് മോട്ടോർസൈക്കിളുകൾക്കുമായി സിബിയുടെ അക്ഷരങ്ങൾ കൂട്ടിച്ചേർത്തു.
## നിറങ്ങൾ
* പേൾ സിയീന റെഡ്
* സ്പേസ് സിൽവർ മെറ്റാലിക്
* ജെനി ഗ്രേ മെറ്റാലിക്
* കറുപ്പ് w / റെഡ് ഗ്രാഫിക്സ്
* റെഡ് w / ബ്ലാക്ക് ഗ്രാഫിക്സ്
* പേൾ ഇഗ്നസ് ബ്ലാക്ക്
* ബ്രൈറ്റ് പിങ്ക്
## നാൾവഴി
* സെപ്റ്റംബർ 8, 2004: യൂണികോൺ മോട്ടോർസൈക്കിളിന്റെ തുടക്കം ഹോണ്ട പ്രഖ്യാപിച്ചു.
* ജനുവരി 2005: സെൽഫ് സ്റ്റാർട്ട് ചേർത്തു.
* 2014: ഉത്പാദനം നിർത്തലാക്കി.
* 2016: ചില സൂക്ഷ്മമായ മാറ്റങ്ങളോടെ വീണ്ടും ഉത്പാദനമാരംഭിച്ചു. 
## വീഡിയോ ഗാലറി
* Honda Unicorn Technical Video
* 2017 Honda Unicorn 150 Review | MotorBeam
## ഇതും കാണുക
ഹോണ്ട ഗോൾഡ് വിങ്
## അവലംബം

വർഗ്ഗം:മോട്ടോർ സൈക്കിൾ മോഡലുകൾ
വർഗ്ഗം:ഇന്ത്യയിലെ മോട്ടോർ സൈക്കിളുകൾ
വർഗ്ഗം:മോട്ടോർ സൈക്കിളുകൾ
വർഗ്ഗം:ഇന്ത്യയിലെ ഇരുചക്രവാഹനങ്ങൾ
കോൺകാഫ് ഗോൾഡ് കപ്പ്

വടക്കേ അമേരിക്കയും, മധ്യ അമേരിക്കയും കരീബിയൻ പ്രദേശങ്ങളും ഉൾപ്പെടുന്ന രാജ്യങ്ങളിലെ പുരുഷ ടീമുകളുടെ ദേശീയ അസോസിയേഷൻ ഫുട്ബോൾ മത്സരമാണ് **കോൺകാഫ് ഗോൾഡ് കപ്പ്**. രണ്ട് വർഷത്തിലൊരിക്കൽ കോൺകാഫ് ഗോൾഡ് കപ്പ് നടക്കുന്നു. 1991-ൽ ആരംഭിച്ച ഈ മത്സരം ആദ്യകാലത്ത് കോൺകാഫ് ചാമ്പ്യൻഷിപ്പ് എന്ന് അറിയപ്പെട്ടിരുന്നു. യൂ.എസ്എയെ കീഴടക്കി മെക്സിക്കോ 2019ലെ കോൺകാഫ് ഗോൾഡ് കപ്പ് വിജയികളായി.

## ഇതും കാണുക
*ഫുട്ബോൾ
*ഫിഫ
## അവലംബം

വർഗ്ഗം:ഫുട്ബോൾ മത്സരങ്ങൾ
സയൻസ് ദശകം

നാരായണഗുരു ദൈവദശകം രചിച്ചപ്പോൾ അതിന് മറുപടിയായി സഹോദരൻ അയ്യപ്പൻ രചിച്ച കവിതയാണ്  **സയൻസ് ദശകം**. 1916 ലാണ് ഇത്  പുസ്തകരൂപത്തിൽ പ്രസിദ്ധീകരിക്കുന്നത്. ദൈവദശകത്തിന്റെ രചനാസ്വരൂപത്തോട് ചേർന്നുനിൽക്കുന്നതായിരുന്നു  സയൻസ് ദശകംവും.  ‘കോടിസൂര്യനുദിച്ചാലുമൊഴിയാത്തൊരു കൂരിരുൾ തുരന്നു സത്യം കാണിക്കും സയൻസിന്നു തൊഴുന്നു ഞാൻ’ എന്നതാണതിന്റെ ആദ്യ വരികൾ. ശാസ്ത്രത്തിന്റെ പ്രാമാണികത വിളിച്ചു പറയുന്ന ഈ രചനയിൽ; പുരോഹിതന്മാരെ ഇരുട്ടുകൊണ്ടു കച്ചടവടം നടത്തുന്നവരെന്നാണ് വിശേഷിപ്പിക്കുന്നത്. തികഞ്ഞ നാസ്തികനായ അയ്യപ്പൻ പ്രകൃതി രഹസ്യങ്ങളെന്തെന്ന് വെളിപ്പെടുത്താൻ ആത്മീയതയ്ക്കു സാധ്യമാവില്ലെന്ന് ആഴത്തിൽ വിശ്വസിച്ചു. ശാസ്ത്രത്തിനു മാത്രമേ അത് സാധ്യമാക്കാൻ കഴിയൂ. തന്റെ പ്രവർത്തനങ്ങളിലൂടേയും രചനകളിലൂടേയും ഇക്കാര്യം പ്രചരിപ്പിക്കാനും അദ്ദേഹം ശ്രമിച്ചു.  സയൻസ് ദശകത്തിന്റെ നൂറാം വാർഷികം 2017ൽ ആഘോഷിച്ചു. 

## ദൈവ ദശകത്തിനൊരു പാഠഭേദം
‘ഒരു ജാതി ഒരു മതം ഒരു ദൈവം മനുഷ്യന്’ എന്ന് നാരായണ ഗുരു ഒപ്പമുള്ളവരെ പഠിപ്പിക്കാൻ ശ്രമിച്ചപ്പോൾ ‘ജാതി വേണ്ട, മതം വേണ്ട, ദൈവം വേണ്ട മനുഷ്യന്’ എന്ന് പാഠഭേദം സൃഷ്ടിച്ചയാളായിരുന്നു സഹോദരൻ അയ്യപ്പൻ. അന്ത:സാരത്തിൽ വിഘടിച്ചു നിൽക്കുന്ന ഈ കാവ്യങ്ങളുടെ ചേർച്ച ഉള്ളടക്കത്തിലല്ല, ഘടനയിലായിരുന്നു. 
## നാരായണഗുരുവിന്റെ പ്രതികരണം
സഹോദരൻ അയ്യപ്പൻ രചിച്ച ‘സയൻസ് ദശകം’ ‘ദൈവദശകം’ പോലെ തന്നെ വായിക്കപ്പെടണമെന്ന് നാരായണഗുരു ചിന്തിച്ചിരുന്നു. നാരായണ ഗുരുവിന് വളരെ പ്രിയപ്പെട്ട ശിഷ്യനായിരുന്നു സഹോദരൻ അയ്യപ്പൻ. തികഞ്ഞ താല്പര്യത്തോടെയാണ് സഹോദരന്റെ രചനയെ ഗുരു വായിച്ചതെന്ന് അദ്ദേഹത്തിന്റെ ജീവചരിത്രകാരന്മാർ രേഖപ്പെടുത്തിയിട്ടുണ്ട്. ദൈവദശകത്തിനു പൂരകമാണ് ഈ രചനയെന്നാണ് നാരായണ ഗുരു സയൻസ് ദശകത്തെ കണക്കാക്കിയത്. ഒരു പടികൂടി കടന്ന് ദൈവദശകം ചൊല്ലുന്നവർ സയൻസ് ദശകം കൂടി വായിക്കുന്നത് നന്നായിരിക്കുമെന്ന് കൂടി നാരായണ ഗുരു പറഞ്ഞു.
## സയൻസ് ദശകം
**"** കോടി സൂര്യനുദിച്ചാലും
ഒഴിയാത്തൊരു കൂരിരുൾ
തുരന്നു സത്യം കാണിക്കും
സയൻസിന്നു തൊഴുന്നു ഞാൻ.

വെളിച്ചം മിന്നൽ ചൂടൊച്ച
ഇവയ്ക്കുള്ളിൽ മറഞ്ഞിടും
അത്ഭുതങ്ങൾ വെളിക്കാക്കും
സയൻസിന്നു തൊഴുന്നു ഞാൻ.

ഇരുട്ടുകൊണ്ടു കച്ചോടം
നടത്തുന്ന പുരോഹിതർ
കെടുത്തീട്ടും കെടാതാളും
സയൻസിന്നു തൊഴുന്നു ഞാൻ.

കീഴടക്കി പ്രകൃതിയെ
മാനുഷന്നുപകർത്രിയായ്
കൊടുപ്പാൻ വൈഭവം പോന്ന
സയൻസിന്നു തൊഴുന്നു ഞാൻ.

കൃഷി കൈത്തൊഴിൽ കച്ചോടം
രാജ്യഭാരമതാദിയെ
പിഴയ്ക്കാതെ നയിക്കുന്ന
സയൻസിന്നു തൊഴുന്നു ഞാൻ.

ബുക്കുകൾക്കും പൂർവ്വികർക്കും
മർത്ത്യരെ ദാസരാക്കിടും
സമ്പ്രദായം തകർക്കുന്ന
സയൻസിന്നു തൊഴുന്നു ഞാൻ.

അപൗരുഷേയ വാദത്താൽ
അജ്ഞ വഞ്ചന ചെയ്തിടും
മതങ്ങളെ തുരത്തുന്ന
സയൻസിന്നു തൊഴുന്നു ഞാൻ.

സ്വബുദ്ധിവൈഭവത്തെത്താൻ
ഉണർത്തി നരജാതിയെ
സ്വാതന്ത്രേ്യാൽകൃഷ്ടരാക്കുന്ന
സയൻസിന്നു തൊഴുന്നു ഞാൻ.

എത്രതന്നെ അറിഞ്ഞാലും
അനന്തം അറിവാകയാൽ
എന്നുമാരായുവാൻ ചൊല്ലും
സയൻസിന്നു തൊഴുന്നു ഞാൻ.

സയൻസാൽ ദീപ്തമീ ലോകം
സയൻസാലഭിവൃദ്ധികൾ
സയൻസെന്യേ തമസ്സെല്ലാം
സയൻസിന്നു തൊഴുന്നു ഞാൻ.**”**

## വീഡിയോ ഗാലറി
* സയൻസ് ദശകം

## അവലംബം

വർഗ്ഗം:സഹോദരൻ അയ്യപ്പന്റെ കൃതികൾ
ഒപെൽ ഇന്ത്യ

ജനറൽ മോട്ടോഴ്‌സ് ഇന്ത്യ പ്രൈവറ്റ് ലിമിറ്റഡ് എന്ന അമേരിക്കൻ വാഹന നിർമ്മാണ കമ്പനിയുടെ ഉപസ്ഥാപനമാണ്  **ഒപെൽ ഇന്ത്യ പ്രൈവറ്റ് ലിമിറ്റഡ്** (ഒ.ഐ.പി.എൽ).   2006 മുതൽ ഇന്ത്യയിൽ ഓപൽ ബ്രാൻഡ്  കാറുകൾ നിർത്തലാക്കുകയും പകരം ഷെവർലെ സ്ഥാപിക്കുകയും ചെയ്തു.  ഇപ്പോൾ നിലവിലുള്ള ഒപെൽ വാഹന ഉടമകൾക്ക് വാഹന സേവനവും സ്പെയർ പാർട്സും മാത്രമേ ഒ‌.ഐ‌.പി‌.എൽ നൽകുന്നുള്ളു. 
## ഒപെൽ  ഇന്ത്യയിൽ പുറത്തിറക്കിയ കാറുകൾ
* ഒപെൽ അസ്ട്ര (1996–2003)
* ഒപെൽ വെക്ട്ര (2003–2005)
* ഒപെൽ കോർസ (2003–2006)
## അവലംബം

വർഗ്ഗം:ഇന്ത്യയിലെ കാർ നിർമ്മാണ കമ്പനികൾ
വികാസ് സ്വരൂപ്

ഇന്ത്യൻ എഴുത്തുകാരനും നയതന്ത്രജ്ഞനും നിലവിൽ ഇന്ത്യയുടെ വിദേശകാര്യ സെക്രട്ടറിയും ആണ് **വികാസ് സ്വരൂപ്** (ജനനം: 1963) . മുമ്പ് വിദേശകാര്യ മന്ത്രാലയത്തിന്റെ വക്താവും കാനഡയിലെ ഇന്ത്യൻ ഹൈക്കമ്മീഷണറുമായിരുന്നു.  ക്യൂ & എ എന്ന നോവലിലൂടെ അദ്ദേഹം സാഹിത്യ ലോകത്തും അറിയപ്പെടുന്ന വ്യക്തിയാണ്.  2009 ലെ അക്കാദമി, ഗോൾഡൻ ഗ്ലോബ്, ബാഫ്റ്റ അവാർഡുകൾ നേടിയ സ്ലംഡോഗ് മില്യണയർ എന്ന ചലചിത്രം 'ക്യൂ & എ' എന്ന നോവലിനെ ആസ്പദമാക്കിയുള്ളതാണ്.

സിക്സ് സസ്പെക്റ്റ്സ്, ദി ആക്സിഡന്റൽ അപ്രന്റിസ് എന്നിവയാണ് അദ്ദേഹത്തിന്റെ മറ്റ് നോവലുകൾ. 
## ഔദ്യോഗിക ജീവിതം
1986 ൽ ഇന്ത്യൻ ഫോറിൻ സർവീസിൽ ചേർന്ന സ്വരൂപ് തുർക്കി, അമേരിക്ക, എത്യോപ്യ, യുണൈറ്റഡ് കിംഗ്ഡം, ദക്ഷിണാഫ്രിക്ക, ജപ്പാൻ എന്നിവിടങ്ങളിൽ വിവിധ ഇന്ത്യൻ നയതന്ത്ര ദൗത്യങ്ങളിൽ സേവനമനുഷ്ഠിച്ചു.
2015 ഏപ്രിലിൽ, സയ്യിദ് അക്ബറുദ്ദീന്റെ പിൻഗാമിയായി ന്യൂഡൽഹിയിലെ പബ്ലിക് ഡിപ്ലോമാസി ഡിവിഷനുകളുടെ തലവനായി ഇന്ത്യൻ വിദേശകാര്യ മന്ത്രാലയത്തിന്റെ വക്താവായി അദ്ദേഹത്തെ നിയമിച്ചു.  2019 ജൂലൈ 13 ന് അദ്ദേഹത്തെ വിദേശകാര്യ സെക്രട്ടറിയായി നിയമിച്ചു.
## അവലംബം
വർഗ്ഗം:ഇന്ത്യൻ നയതന്ത്രജ്ഞർ
വർഗ്ഗം:സാഹിത്യകാരന്മാർ
ഹെഡിയോട്ടിസ് ഇന്ദിരെ

റൂബിയേസി സസ്യകുടുംബത്തിലെ ഹിഡിയോട്ടിസ് ജനുസ്സിൽപെട്ട ഒരു സസ്യമാണ് **ഹെഡിയോട്ടിസ് ഇന്ദിരെ**. ഔഷധസസ്യങ്ങളെ തിരിച്ചറിയാനും അവയുടെ വർഗീകരണത്തിലും പ്രധാന പങ്കുവഹിച്ച ഔഷധസസ്യ ഗവേഷണകേന്ദ്രം ഡയറക്ടർ ഡോ.ഇന്ദിര ബാലചന്ദ്രനോടുള്ള ബഹുമാനമായി ഈ സസ്യത്തിന് ഹിഡിയോട്ടിസ് ഇന്ദിരെ’ എന്ന് നാമകരണം ചെയ്തു. 

ഗവേഷണകേന്ദ്രം സസ്യവർഗീകരണ വിഭാഗം സീനിയർ സയന്റിസ്റ്റ് ഡോ. കെ.എം.പ്രഭുകുമാറിന്റെ നേതൃത്വത്തിലുള്ള സംഘമാണ് ഈ സസ്യത്തിനെ ശാസ്ത്രലോകത്തിനു പരിചയപ്പെടുത്തിയത്. പശ്ചിമഘട്ടത്തിലെ ഉയർന്ന പുൽമേടുകളിൽ കാണുന്ന അപൂർവ സസ്യങ്ങളെക്കുറിച്ച് പഠിക്കുമ്പോഴാണ് പാലക്കാട് മുത്തിക്കുളം കാട്ടിലെ എലിവാൽമലയിൽനിന്ന് ഗവേഷകസംഘം സസ്യം കണ്ടെത്തിയത്. പർപ്പടകപ്പുല്ല് ഈ വിഭാഗത്തിൽപെടുന്നതാണ്. മറ്റു സസ്യങ്ങളുമായി ചെറിയ സാദൃശ്യം കാണപ്പെടുന്നുണ്ടെങ്കിലും ഇതിന്റെ ബാഹ്യ, ആന്തരിക ഘടനകൾ വിഭിന്നമാണ്. സമുദ്രനിരപ്പിൽനിന്ന് ഏകദേശം 6,300 അടി ഉയരത്തിൽ കാണുന്ന ഈ സസ്യത്തിൽ വെള്ളനിറത്തിലുള്ള പൂങ്കുലകളാണ് കാണപ്പെടുന്നത്.
## അവലംബം

വർഗ്ഗം:റുബിയേസീ കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:ഇന്ത്യയിലെ സസ്യജാലം
ശ്രീറാം വെങ്കിട്ടരാമൻ

കേരളത്തിലെ ഒരു ഐ.എ.എസ് ഓഫീസറാണ് **ശ്രീറാം വെങ്കിട്ടരാമൻ**. ദേവികുളം സബ് കളക്ടർ പദവിയിലിരിക്കെ മൂന്നാറിൽ ഭൂമി കയ്യേറിയവർക്ക് എതിരേ ശക്തമായ നടപടികൾ സ്വീകരിക്കുക വഴി പ്രശസ്തനായ വ്യക്തിയാണ് അദ്ദേഹം. 
## ജീവിതരേഖ
സുവോളജി പ്രൊഫസറായ ഡോ. പി ആർ വെങ്കിട്ടരാമന്റെയും സ്റ്റേറ്റ് ബാങ്ക് ഓഫ് ഇന്ത്യ ഉദ്യോഗസ്ഥയായ രാജം രാമമൂർത്തിയുടെയും മകനായി 1986 നവംബർ 28ന് എറണാകുളത്തെ പനമ്പിള്ളിനഗറിലാണ് ജനനം. തിരുവനന്തപുരം മെഡിക്കൽ കോളേജിൽ നിന്ന് എംബിബിഎസ് ബിരുദം നേടിയ ശ്രീറാം തുടർന്ന് എം ഡി പഠനത്തിനായി ഒഡീഷയിലെ കട്ടക്കിലുള്ള ശ്രീരാമചന്ദ്ര ഭഞ്ജ് മെഡിക്കൽ കോളേജിലും പഠിച്ചു. പിന്നീട് സിവിൽ സർവീസ് മേഖലയിലേക്ക് ഇറങ്ങുകയായിരുന്നു. 

## ഔദ്യോഗിക ജീവിതം
2013-ൽ നടന്ന സിവിൽ സർവീസ് പരീക്ഷയിൽ രണ്ടാം റാങ്ക് നേടി. പിന്നീട് പത്തനംതിട്ടയിൽ അസിസ്റ്റന്റ് കലക്ടറായി നിയമനം. തുടർന്ന്, തിരുവല്ല ആർഡിഒ, ഡൽഹിയിൽ ഭക്ഷ്യ പൊതുവിതരണ വകുപ്പിൽ അസിസ്റ്റന്റ് സെക്രട്ടറി, 2016 ജൂലൈ 22ന് ഇടുക്കി ജില്ലയിൽ ദേവികുളം സബ്കളക്ടർ എന്നീ ചുമതലകൾ വഹിച്ചു. 2016 ഒക്ടോബറിൽ മൂന്നാറിലെ അനധികൃത ഭൂമി കൈയ്യേറ്റങ്ങൾക്കെതിരെ നടപടിയുമായി മുന്നോട്ട് നീങ്ങി. ആര് എതിർത്താലും എന്ത് സംഭവിച്ചാലും കൈയ്യേറ്റ ഭൂമി ഒഴിപ്പിച്ചേ താൻ മടങ്ങൂ എന്ന നിലപാടിലൂടെ&nbsp;പൊതുസമൂഹത്തിൽ കൈയ്യടി നേടി. 

'സ്പിരിറ്റ് ഇൻ ജീസസ്' എന്ന സംഘടന കൈക്കലാക്കി വച്ചിരിക്കുന്ന നൂറു കണക്കിന് ഏക്കർ ഭൂമി ഒഴിപ്പിച്ചെടുക്കാൻ മൂന്നാറിൽ നടത്തിയ പ്രവർത്തനങ്ങൾക്ക് സമൂഹമധ്യത്തിൽ അംഗീകാരം നേടാനായി.  പാപ്പാത്തി ചോലയിൽ അനധികൃതമായി സ്ഥാപിച്ച കോൺക്രീറ്റിൽ തീർത്ത കൂറ്റൻ കുരിശ് പൊളിച്ചുമാറ്റിയ നടപടിയിലൂടെ അദ്ദേഹം ശ്രദ്ധിക്കപ്പെട്ടു. ഭൂസംരക്ഷണ സേന രണ്ടു തവണ ഇതേ കാര്യത്തിന് ഇവിടെയെത്തിയെങ്കിലും അവരെ ഭൂമാഫിയ ഭീഷണിപ്പെടുത്തി തിരിച്ചയയ്ക്കുകയാണുണ്ടായത്. ഒടുവിൽ ശ്രീറാം വെങ്കിട്ടരാമൻ എല്ലാ തയ്യാറെടുപ്പുകളുമായി എത്തിയപ്പോൾ പാപ്പാത്തി ചോലയിലെ കോൺക്രീറ്റിൽ ഉറപ്പിച്ച കൂറ്റൻ കുരിശു നിലംപൊത്തി. തുടർന്ന് കയ്യേറ്റഭൂമിയിലെ കുടിലുകൾ പൊളിച്ചു നീക്കപ്പെട്ടു. പക്ഷേ അതിനു പിന്നാലെ ശ്രീറാമിന് ദേവികുളം സബ് കളക്ടർ സ്ഥാനവും നഷ്ടമായി.  തുടർന്ന് അദ്ദേഹം പഠനത്തിനായി വിദേശത്ത് പോയി. പഠനാവധി കഴിഞ്ഞ് തിരികെ എത്തിയ ശ്രീറാം വെങ്കിട്ടരാമനെ സർവേ ആൻഡ് ലാൻഡ് റെക്കോർഡ്സ് ഡയറക്ടറായ് തിരുവനന്തപുരത്ത് നിയമിച്ചു. പ്രൊജക്ട് ഡയറക്ടർ-കേരള ലാൻഡ് ഇൻഫർമേഷൻ മിഷൻ, ഹൗസിങ് കമ്മീഷണർ, സെക്രട്ടറി-കേരള സ്റ്റേറ്റ് ഹൗസിങ് ബോർഡ് എന്നീ അധിക ചുമതലകളും ഇദ്ദേഹം വഹിക്കുന്നു.  ഇപ്പോൾ സിവിൽ സപ്ലൈസ് വകുപ്പിൽ മാനേജർ ആയി ജോലി ചെയ്യുന്നു 
## വിവാദം
2019ൽ സിറാജ് ദിനപത്രം തിരുവനന്തപുരം യൂണിറ്റ് മേധാവിയുടെ മരണത്തിനിടയാക്കിയ വാഹനാപകടവുമായി ബന്ധപ്പെട്ട കേസിൽ അദ്ദേഹം ഇപ്പോൾ അന്വേഷണം നേരിടുന്നു. ഈ കേസുമായി ബന്ധപ്പെട്ട് അദ്ദേഹത്തെ 05.08.2019 ന് ചീഫ് സെക്രട്ടറി സർവീസിൽ നിന്ന് സസ്പെൻസ് ചെയ്തു. സർക്കാറിന്റെ വിവേചനാധികാരം ഉപയോഗിച്ചായിരുന്നു സസ്പെൻഷൻ.
അപകട സമയത്ത് ശ്രീരാം മദ്യപിച്ചിരുന്നതായും ജനറൽ ആശുപത്രിയിൽ പ്രവേശിപ്പിച്ച അദ്ദേഹത്തെ വൈദ്യ പരിശോധന ചെയ്യാതെ തന്നെ സ്വകാര്യ ആശുപത്രിയിലേക്ക് മാറ്റിയതായും അരോപണം ഉയർന്നിരുന്നു.  സസ്പെഷൻ കാലാവതി കയിഞ്ഞ് ആരോഗ്യ വകുപ്പിൽ ജോയിയിന്റ് സെക്രട്ടറി ആയി നിയമിച്ചു 2022 ജൂലൈ 24 ന് ആലപ്പുഴ കളക്ടർ ആയി നിയമിച്ചെങ്കിലും KM ബഷീർ കൊലപാതകത്തിൽ പ്രതിയായ ആളെ ആലപ്പുഴക്കാർക്ക് ആവശ്യം ഇല്ലെന്ന് ആലപ്പുഴക്കാരും കളക്ട്ടർ നിയമനം തിരുത്തണമെന്ന് സമൂഹത്തിന്റെ നാനാതുറകളിലുള്ളവരും  ആവശ്യപ്പ്പെട്ടതിന്റെ അടിസ്ഥാനത്തിൽ സർക്കാർ അദ്ദേഹത്തെ സിവിൽ സപ്ലൈസ് വകുപ്പിൽ മാനേജരായി ഒരാഴ്ചക്ക് ശേഷം ആഗസ്ത് ആദ്യത്തിൽ നിയമിക്കുകയായിരുന്നു...

## അവലംബം

വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ് ഉദ്യോഗസ്ഥർ
ജതിൻ ഗോസ്വാമി

ഒരു ഇന്ത്യൻ നർത്തകനും നൃത്തസംവിധായകനുമാണ് **ജതിൻ ഗോസ്വാമി**, സത്രിയയുടെ ക്ലാസിക്കൽ നൃത്തരൂപത്തിലെ പ്രമുഖരിൽ ഒരാളായി അറിയപ്പെടുന്നു. ഗവാഹത്തിയിലെ സത്യ അക്കാദമിയുടെ സ്ഥാപക ഡയറക്ടറാണ് അദ്ദേഹം.  സംഗീത നാടക് അക്കാദമിയുടെ ജനറൽ കൗൺസിൽ മുൻ അംഗം കൂടിയാണ് അദ്ദേഹം. 2004 ലെ സംഗീത നാടക് അക്കാദമി അവാർഡും അദ്ദേഹം നേടിയിട്ടുണ്ട്. 2008 ൽ സത്രിയ നൃത്തത്തിന് നൽകിയ സംഭാവനകൾക്ക് ഭാരത സർക്കാർ അദ്ദേഹത്തിന് പത്മശ്രീ ബഹുമതി നൽകി. 
## ജീവിത രേഖ
വടക്കുകിഴക്കൻ ഇന്ത്യൻ സംസ്ഥാനമായ അസമിലെ ഗോലഘട്ട് ജില്ലയിലെ ഡെർഗാവോണിനടുത്തുള്ള ആധാർ സത്ര എന്ന ഗ്രാമത്തിൽ ധരനിധർ ദേവ് ഗോസ്വാമി, ചന്ദ്രപ്രോവ ദേവി എന്നിവരുടെ മകനായി 1933 ഓഗസ്റ്റ് 2 ന് ജതിൻ ഗോസ്വാമി ജനിച്ചു. സത്രിയയിലെ ആദ്യകാല പരിശീലനം പിതാവിന്റെ കീഴിലായിരുന്നുവെങ്കിലും പിന്നീട് ഗോപിറാം ബയാൻ, ബാബുല ബയാൻ, അറിയപ്പെടുന്ന രണ്ട് സത്രിയ അധ്യാപകരുടെ കീഴിൽ പരിശീലനം നേടി.1953 ൽ അദ്ദേഹം സ്വന്തം നൃത്ത അക്കാദമി അലോക് ശിൽപി സംഘ എന്ന പേരിൽ ജന്മനാട്ടിൽ സ്ഥാപിച്ചുവെങ്കിലും നൃത്ത പരിശീലനം തുടർന്നു, ഗണേഷ് ഹിരാലാലിൽ നിന്ന് കഥക്, അറ്റോംബ സിങ്ങിൽ നിന്ന് മണിപ്പൂരി എന്നിവയും പഠിച്ചു. 

സത്രിയയിലേക്ക് ശ്രദ്ധ തിരിക്കുന്ന അദ്ദേഹം 1962 ൽ കലഗുരു ബിഷ്ണു പ്രസാദ് റാബ, റോക്‌കേശ്വർ സായിക ബാർബയൻ എന്നിവരോടൊപ്പം നൃത്തത്തെ പ്രോത്സാഹിപ്പിക്കുന്നതിനുള്ള ഒരു സാംസ്കാരിക സംഘടനയായ പ്രജ്ഞോതി കല പരിഷത്ത് സ്ഥാപിച്ചു. രാജ്യത്തിന്റെ വിവിധ ഭാഗങ്ങളിൽ പ്രകടനങ്ങൾ നടത്തുന്ന ഒരേയൊരു സത്രിയ കലാകാരനാണ് ഗോസ്വാമി. 1994 ൽ സംഗീത നാടക് അക്കാദമിയുടെ ജനറൽ കൗൺസിൽ അംഗമായി നാമനിർദ്ദേശം ചെയ്യപ്പെട്ടു, 2000 ൽ അക്കാദമി അക്കാദമിക് ഒരു ശാസ്ത്രീയ നൃത്തരൂപമായി സത്രിയയെ പ്രഖ്യാപിച്ചത് അദ്ദേഹത്തിന്റെ നിരന്തര ശ്രമഫലമായിരുന്നു. ഇന്ത്യയിലും വിദേശത്തും അദ്ദേഹം പ്രകടനം നടത്തിയിട്ടുണ്ട്. സത്രിയയെക്കുറിച്ചുള്ള അഞ്ച് പുസ്തകങ്ങൾ  അദ്ദേഹം പ്രസിദ്ധീകരിച്ചിട്ടുണ്ട്.  സംഗീത നാടക അക്കാദമിയുടെ ആഭിമുഖ്യത്തിൽ ഗുവാഹത്തിയിൽ 2000 ൽ സത്രിയ അക്കാദമി ആരംഭിച്ചപ്പോൾ അദ്ദേഹത്തെ സ്ഥാപനത്തിന്റെ ആദ്യ ഡയറക്ടറായി തിരഞ്ഞെടുത്തു.  
## പുരസ്കാരങ്ങൾ
ശങ്കരി സംഗീത വിദ്യാപിത്തിന്റെ നൃത്തചാര്യ പദവി വഹിച്ച ഗോസ്വാമി 2004 ൽ സത്യ നൃത്തത്തിനുള്ള സംഗീത നാടക അക്കാദമി അവാർഡ് നേടി.  2008 ൽ ഭാരത സർക്കാർ അദ്ദേഹത്തിന് പത്മശ്രീ ബഹുമതി നൽകി.
## ഇതും കാണുക
സത്രിയ നൃത്തം
## അവലംബം

വർഗ്ഗം:നർത്തകർ
വർഗ്ഗം:ഇന്ത്യയിലെ നർത്തകർ
വർഗ്ഗം:നൃത്താദ്ധ്യാപകർ
ആഫ്രിക്കൻ നേഷൻസ് കപ്പ്

ആഫ്രിക്ക കപ്പ് ഓഫ് നേഷൻസ്, AFCON, ടോട്ടൽ ആഫ്രിക്ക കപ്പ് ഓഫ് നേഷൻസ് എന്നീ പേരുകളിൽ  അറിയപ്പെടുന്ന ഫുട്ബോൾ ചാമ്പ്യൻഷിപ്പാണ് **ആഫ്രിക്കൻ നേഷൻസ് കപ്പ്**. 1957 ലാണ്  ആദ്യമായി ഈ ഫുട്ബോൾ ചാമ്പ്യൻഷിപ്പ് നടത്തപ്പെട്ടത്.  1968 മുതൽ രണ്ട് വർഷത്തിലൊരിക്കൽ ഇത് നടക്കുന്നു. 
## ചരിത്രം
1957 ൽ ആദ്യ മത്സരത്തിൽ പങ്കെടുക്കാൻ  മൂന്ന് രാജ്യങ്ങൾ മാത്രമേ ഉണ്ടായിരുന്നുള്ളൂ: ഈജിപ്ത്, സുഡാൻ, എത്യോപ്യ. ദക്ഷിണാഫ്രിക്ക ആദ്യം മത്സരിക്കാനായിരുന്നു നിശ്ചയിച്ചിരുന്നതെങ്കിലും അന്ന് അധികാരത്തിലിരുന്ന സർക്കാറിന്റെ വർണ്ണവിവേചന നയങ്ങൾ കാരണം അയോഗ്യരാക്കപ്പെട്ടു. പിന്നീടുള്ള  വർഷങ്ങളിൽ നിരവധി രാജ്യങ്ങൾ മത്സര രംഗത്ത് വന്നതോടെ ടൂർണമെന്റ് വളരെയധികം വളർന്നു. ഒരു യോഗ്യതാ ടൂർണമെന്റ് നടത്തേണ്ടത് അത്യാവശ്യമായിമാറി. ടൂർണമെന്റിൽ പങ്കെടുത്തവരുടെ എണ്ണം 1998 ൽ 16 ആയി ഉയർന്നു. 2017ൽ  ഇത് 16 ൽ നിന്ന് 24 ടീമുകളായി. 2019 ലെ വിജയികൾ അർജന്റീനയാണ്. 

കപ്പ് ചരിത്രത്തിലെ ഏറ്റവും കൂടുതൽ വിജയങ്ങൾ നേടിയ രാജ്യമാണ് ഈജിപ്ത്. ടൂർണമെന്റിൽ ഏഴ് തവണ ഇവർ വിജയിച്ചു (1958 നും 1961 നും ഇടയിൽ ഈജിപ്ത് യുണൈറ്റഡ് അറബ് റിപ്പബ്ലിക് എന്നറിയപ്പെട്ടിരുന്നതുൾപ്പെടെ). 

## അവലംബം

വർഗ്ഗം:ഫുട്ബോൾ മത്സരങ്ങൾ
ഗിനേവ്ര ഡി ബെൻസി

പതിനഞ്ചാം നൂറ്റാണ്ടിൽ ലിയോനാർഡോ ഡാവിഞ്ചി ചിത്രീകരിച്ച ഫ്ലോറൻസിലെ ബെൻസി കുടുംബത്തിലെ അംഗമായിരുന്ന ഫ്ലോറന്റൈൻ പ്രഭു ഗിനേവ്ര ഡി ബെൻസിയുടെ ഛായാചിത്രമാണ് **ഗിനേവ്ര ഡി ബെൻസി**. ഓയിൽ-ഓൺ-വുഡ് ഛായാചിത്രം 1967-ൽ വാഷിംഗ്ടൺ ഡി.സിയിലെ നാഷണൽ ഗാലറി ഓഫ് ആർട്ട് ഏറ്റെടുത്തു. അക്കാലത്ത് റെക്കോർഡ് വിലയായ 5 മില്യൺ യുഎസ് ഡോളർ ലിച്ചെൻ‌സ്റ്റൈൻ രാജകൊട്ടാരത്തിൽ നിന്നും ഐൽസ മെലോൺ ബ്രൂസ് ഫണ്ടിലേയ്ക്ക് നൽകിയ ധനമാണ് ഈ ചിത്രത്തിന് വിലയായി നൽകിയത്. അമേരിക്കയിലെ പൊതു കാഴ്ചയ്ക്കായി ലിയോനാർഡോ വരച്ച ഒരേയൊരു ചിത്രമാണിത്.ഫ്ലോറൻ‌ടൈൻ യുവതിയായ ഗിനേവ്ര ഡി ബെൻ‌സി സാർ‌വ്വത്രികമായി അറിയപ്പെടുന്ന ഛായാചിത്രത്തിന്റെ ഒരു മാതൃകയായി കണക്കാക്കപ്പെടുന്നു.  
## വിഷയം
1474 നും 1478 നും ഇടയിൽ ലിയനാർഡോ ഫ്ലോറൻസിൽ ഈ ഛായാചിത്രം ചിത്രീകരിച്ചു. 16 വയസ്സുള്ളപ്പോൾ ലുയിഗി ഡി ബെർണാഡോ നിക്കോളിനിയുമായുള്ള ഗിനേവയുടെ വിവാഹത്തെ അനുസ്മരിപ്പിക്കുന്നതാകാം ഈ ചിത്രം. കൂടുതൽ സാധ്യത, വിവാഹനിശ്ചയത്തെ ഇത് അനുസ്മരിപ്പിക്കുന്നു. സാധാരണഗതിയിൽ, സ്ത്രീകളുടെ സമകാലിക ഛായാചിത്രങ്ങൾ രണ്ട് അവസരങ്ങളിൽ ചിത്രീകരിക്കപ്പെട്ടു. വിവാഹനിശ്ചയം അല്ലെങ്കിൽ വിവാഹം. പരമ്പരാഗതമായി വിവാഹചിത്രങ്ങൾ ജോഡികളായി സൃഷ്ടിക്കപ്പെട്ടു. വലതുവശത്ത് സ്ത്രീ ഇടതുവശത്ത് പുരുഷനും. ഈ ഛായാചിത്രം സ്ത്രീയെമാത്രം അഭിമുഖീകരിക്കുന്നതിനാൽ, ഇത് വിവാഹനിശ്ചയത്തെ പ്രതിനിധീകരിക്കുന്നു.

1457-ൽ ധനികരായ ഫ്ലോറൻ‌ടൈൻ വ്യാപാരികളുടെ കുടുംബത്തിലാണ് ഗിനേവ്ര ജനിച്ചത്. ബെൻസിയ്ക്ക് മെഡിസിയുമായി ബിസിനസ്സ് ഇടപാടുകൾ ഉണ്ടായിരുന്നു. കൂടാതെ പ്രശസ്തരായ മാനവികവാദികളും, കലാകാരന്മാരെയും എഴുത്തുകാരെയും സംരക്ഷിക്കുകയും ക്ലാസിക്കൽ ഗ്രന്ഥങ്ങളുടെ ഒരു പ്രധാന ലൈബ്രറി സൃഷ്ടിക്കുകയും ചെയ്തു.1474-ൽ അവർ ലുയിഗി ഡി ബെർണാഡോ നിക്കോളിനിയെ വിവാഹം കഴിച്ചു.ബെർണാർഡോ ബെംബോ, ലോറെൻസോ ഡി മെഡിസി, അലസ്സാൻഡ്രോ ബ്രാക്കെസി, ക്രിസ്റ്റോഫൊറോ ലാൻഡിനോ എന്നിവർ അവൾക്കായി കവിതകൾ സമർപ്പിച്ചു.

## അവലംബം

For an unorthodox view on Ginevra de' Benci see: 

### ഉറവിടങ്ങൾ
* Hand, J. O. (2004). *National Gallery of Art: Master Paintings from the Collection*.  New York: National Gallery of Art, Washington.  . p.&nbsp;28.
* Brown, David Alan (2003). *Virtue and Beauty: Leonardo's Ginevra de' Benci and Renaissance Portraits of Women*. Princeton University Press. .

## പുറംകണ്ണികൾ

* ''Ginevra de' Benci'' at the Web site of the National Gallery of Art
* ''Leonardo da Vinci: anatomical drawings from the Royal Library, Windsor Castle'', exhibition catalog fully online as PDF from the Metropolitan Museum of Art, which contains material on *Ginevra de' Benci* (see index)

വർഗ്ഗം:ലിയനാർഡോ ഡാ വിഞ്ചിയുടെ ചിത്രങ്ങൾ
വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
ഹരീഷ് ഉത്തമൻ

തമിഴ്, തെലുങ്ക്, മലയാളം, കന്നഡ ഭാഷകളിൽ അഭിനയിക്കുന്ന ഇന്ത്യൻ ചലച്ചിത്ര നടനാണ് **ഹരീഷ് ഉത്തമൻ**. ഗൗരവം, പാണ്ഡ്യ നാട്, മെഗാമൻ എന്നിവയിൽ വില്ലനായി അഭിനയിക്കുന്നതിന് മുമ്പ് *താ* (2010) എന്ന ചിത്രത്തിലെ പ്രധാന കഥാപാത്രത്തെ അവതരിപ്പിച്ചുകൊണ്ട് അദ്ദേഹം തന്റെ അരങ്ങേറ്റം നടത്തി. ആഷ് കടൽ, കലൈവ് തുടങ്ങിയ ഹ്രസ്വചിത്രങ്ങളിൽ അഭിനയിച്ചിട്ടുണ്ട്. തനി ഒരുവൻ, ഡോറ തുടങ്ങിയ സിനിമകളിലെ പോലീസ് വേഷങ്ങളാണ് അദ്ദേഹത്തിന്റെ ശ്രദ്ധേയമായ പ്രകടനങ്ങൾ. മുൻനിര താരങ്ങൾക്ക് എതിരായി നിൽക്കാൻ ദക്ഷിണേന്ത്യൻ വ്യവസായത്തിൽ ഏറ്റവും കൂടുതൽ ആവശ്യപ്പെടുന്ന വില്ലനാണ് അദ്ദേഹം.

## സ്വകാര്യ ജീവിതം
മലയാളിയായ ഹരീഷ് വളർന്നത് കോയമ്പത്തൂരിലാണ്. മുംബൈ ആസ്ഥാനമായുള്ള സെലിബ്രിറ്റി മേക്കപ്പ് ആർട്ടിസ്റ്റ് അമൃത കല്യാൺപൂറുമായാണ് ഹരീഷ് വിവാഹിതനായത്. അവരുടെ വിവാഹം 2018 സെപ്റ്റംബർ 6 ന് കേരളത്തിലെ ഗുരുവായുർ ക്ഷേത്രത്തിൽ സുഹൃത്തുക്കളും കുടുംബവും തമ്മിലുള്ള ഒരു പരമ്പരാഗത ചടങ്ങിൽ നടന്നു.  

## കരിയർ
തുടക്കത്തിൽ  ക്യാബിൻ ക്രൂ ആയിരുന്നു ഹരീഷ്. പാരാമൗണ്ട് എയർവേയ്‌സിൽ മൂന്ന് വർഷവും പിന്നീട് ബ്രിട്ടീഷ് എയർവേയ്‌സിൽ മൂന്ന് വർഷവും പ്രവർത്തിച്ചു. സൂര്യപ്രഭകരൻ ഒരു സിനിമയിൽ നായക വേഷം വാഗ്ദാനം ചെയ്യുന്നതിനുമുമ്പ് അദ്ദേഹം ചെന്നൈയിലെ ഒരു വാണിജ്യ കമ്പനിയിൽ ഹ്രസ്വമായി ജോലി ചെയ്തു. 2010-ൽ കുറഞ്ഞ ബജറ്റ് റൊമാന്റിക് തമിഴ് ചിത്രമായ താ എന്ന ചിത്രത്തിലൂടെയാണ് ഹരീഷ് അഭിനയം ആരംഭിച്ചത്.

## സിനിമകൾ

## അവലംബം

വർഗ്ഗം:1982-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ഒസ്സാത്തി

എഴുത്തുകാരി **ബീന** എഴുതിയ ഒരു നോവലാണ് **ഒസ്സാത്തി**. കേരള മുസ്‌ലിം സമൂഹത്തിൽ നിലനിൽക്കുന്ന ഉച്ചനീചത്വങ്ങളെ വിഷയമാക്കിയാണ് നോവൽ മുന്നോട്ട് പോകുന്നത്. ഡി.സി ബുക്സ് ആണ് നോവൽ പുറത്തിറക്കിയിരിക്കുന്നത്. 104 പേജുകളുള്ള പുസ്തകം മെയ് 2017 നാണ് ഒന്നാമത്തെ പതിപ്പ് ഇറങ്ങിയത്. 

വി.കെ. ശ്രീരാമനാണ് നോവലിന് അവതാരിക എഴുതിയിരിക്കുന്നത്. ആശയപരമായ സമത്വത്തെ കവച്ചുവെക്കുന്ന സാമൂഹിക ഉച്ചനീചത്വത്തെ നോവൽ തുറന്നുകാട്ടുന്നുണ്ട്. 
## കഥ
ഒരു വലിയ തറവാട്ടിലെ മരുമകളായി സൽമ എന്ന പെൺകുട്ടി (സൽമ നാട്ടിലെ ക്ഷുരകന്റെ മകളാണ്) കടന്നുവരുന്നതും, അവരനുഭവിക്കുന്ന അവഗണനയും പ്രയാസങ്ങളുമാണ് നോവലിന്റെ വിഷയം. ഗൾഫ് പ്രവാസവും ഇതിന്റെ പരിസരത്തായി ചർച്ച ചെയ്യപ്പെടുന്നുണ്ട്.
## അവലംബം

വർഗ്ഗം:മലയാളം നോവലുകൾ
ബോറുസിയ ഡോർട്മണ്ട്

ഡോർട്മണ്ട് ആസ്ഥാനമായുള്ള ഒരു ജർമ്മൻ സ്പോർട്സ് ക്ലബ്ബാണ് **ബോറുസിയ ഡോർട്മണ്ട്** - **ബോൾ‌സ്പിൽ‌വെറിൻ ബോറുസിയ 09 e.V. ഡോർട്മണ്ട്** ചുരുക്കത്തിൽ **ഡോർട്മണ്ട്** എന്നും അറിയപ്പെടുന്നു. 1909-ൽ ഡോർട്മുണ്ടിൽ നിന്നുള്ള പതിനെട്ട് ഫുട്ബോൾ കളിക്കാർ സ്ഥാപിച്ച ഈ ഫുട്ബോൾ ടീം ഇന്ന് 145,000 അംഗങ്ങളുള്ള ഒരു വലിയ അംഗത്വ അധിഷ്ഠിത സ്പോർട്സ് ക്ലബിന്റെ ഭാഗമാണ്. ജർമ്മനിയിലെ അംഗത്വത്തിലൂടെ ബി‌വി‌ബിയെ (BVB) രണ്ടാമത്തെ വലിയ സ്പോർട്സ് ക്ലബ്ബാക്കി മാറ്റി. ജർമ്മൻ ഫുട്ബോൾ ലീഗ് സിസ്റ്റത്തിന്റെ മുൻനിരയിലുള്ള ബുണ്ടസ്ലിഗയിലാണ് ഡോർട്മണ്ട് കളിക്കുന്നത്.

## അവലംബം

## പുറത്തേക്കുള്ള കണ്ണികൾ

*
* Borussia Dortmund on Bundeliga official website
*Borussia Dortmund on UEFA official website

വർഗ്ഗം:ജർമ്മനിയിലെ ഫുട്ബോൾ ക്ലബ്ബുകൾ
അയോണോസ്ഫെറിക് കണക്ഷൻ എക്സ്പ്ലോറർ (ഐക്കൺ)

അന്തരീക്ഷത്തിലെ അയണോസ്ഫിയറിലെ മാറ്റങ്ങളെക്കുറിച്ച് പഠിക്കുക എന്ന ലക്ഷ്യത്തോടെ രൂപകൽപ്പന ചെയ്ത ഒരു കൃത്രിമോപഗ്രഹമാണ് **അയോണോസ്ഫെറിക് കണക്ഷൻ എക്സ്പ്ലോറർ (ഐക്കൺ)**. നാസയുടെ എക്സ്പ്ലോറേഴ്സ് പ്രോഗ്രാമിന്റെ ഭാഗമായി നിർമ്മിക്കുന്ന ഐക്കൺ പദ്ധതിയിൽ, യുസി ബെർക്ക്‌ലിയുടെ ബഹിരാകാശ ശാസ്ത്ര ലബോറട്ടറിയ്ക്കുകൂടി പങ്കാളിത്തമുണ്ട്. ഐക്കൺ ബഹിരാകാശത്തിന്റെ അതിർത്തിയെക്കുറിച്ചും അന്തരീക്ഷത്തിലെ ചലനാത്മക മേഖലയെക്കുറിച്ചും പഠിക്കും.  ഭൂമിയുടെ കാലാവസ്ഥയും ബഹിരാകാശ കാലാവസ്ഥയും കൂടിച്ചേരുന്ന ഭാഗമാണ് ചലനാത്മക മേഖല. ചാർജ്ജ് ഉള്ള കണങ്ങളും ചാർജ്ജ് ഇല്ലാത്ത കണങ്ങളും ചേരുന്നതിനാൽ ഇവിടെ, അന്തരീക്ഷം പൊതുവെ ശാന്തമാണ്. 

ഭൂമിയിലെ കാലാവസ്ഥാ സംവിധാനങ്ങളും സൂര്യൻ നയിക്കുന്ന ബഹിരാകാശ കാലാവസ്ഥയും തമ്മിലുള്ള ഇടപെടലിനെക്കുറിച്ചും, ഈ പ്രതിപ്രവർത്തനം അന്തരീക്ഷത്തിൻറെ മുകൾ ഭാഗം എങ്ങനെ പ്രക്ഷുബ്ധമാക്കുമെന്നും ഐക്കൺ പഠനവിധേയമാക്കും. ഈ ചലനാത്മകതയെക്കുറിച്ച് മനസ്സിലാക്കുന്നത് ആശയവിനിമയങ്ങൾ, ജി.പി.എസ് സിഗ്നലുകൾ, സാങ്കേതികവിദ്യ എന്നിവയിൽ കൂടുതൽ കൃത്യത ഉണ്ടാക്കാൻ സഹായിക്കും. 
## നാൾവഴി
2013 ഏപ്രിൽ 12 നാണ് നാസ ഐക്കൺ പദ്ധതി പ്രഖ്യാപിച്ചത്. വിക്ഷേപണച്ചെലവ് ഒഴികെ 200 മില്യൺ യുഎസ് ഡോളറാണ് പദ്ധതിക്ക് ചെലവ്വരുന്നത്. ബെർക്ക്‌ലിയിലെ കാലിഫോർണിയ സർവകലാശാലയിലെ തോമസ് ഇമ്മലാണ് ഐകോണിന്റെ പ്രൊജക്റ്റ് ഡയറക്ടർ. ഐക്കൺ 2017 ഡിസംബറിൽ വിക്ഷേപിക്കാൻ നിശ്ചയിച്ചിരുന്നെങ്കിലും അവസാനഘട്ടത്തിൽ ശ്രമം ഉപേക്ഷിച്ചു. ലഭ്യമായ വിവരങ്ങൾ അനുസരിച്ച് 2019 സെപ്റ്റംബറിൽ വിക്ഷേപണം പ്രതീക്ഷിക്കുന്നു. 
## ഇതും കാണുക
* ട്രാൻസിറ്റിംഗ് എക്സോപ്ലാനറ്റ് സർവേ സാറ്റലൈറ്റ് (ടെസ്സ്)
* സ്‌ഫിയർ-എക്‌സ് (ബഹിരാകാശ ദൂരദർശിനി)

## അവലംബം

വർഗ്ഗം:ബഹിരാകാശഗവേഷണം
വർഗ്ഗം:ബഹിരാകാശപദ്ധതികൾ
വർഗ്ഗം:അമേരിക്കൻ ബഹിരാകാശപദ്ധതികൾ
സ്‌ഫിയർ-എക്‌സ് (ബഹിരാകാശ ദൂരദർശിനി)

ഏകദേശം 450 ദശലക്ഷം താരാപഥങ്ങളുടെ ഇൻഫ്രാറെഡ് സ്പെക്ട്രത്തെ വിശകലനം ചെയ്യാനായി  ഇൻഫ്രാറെഡ് തരംഗങ്ങൾ ഉപയോഗിച്ച് ആകാശ നിരീക്ഷണം നടത്തുന്ന ബഹിരാകാശ  ദൂരദർശിനിയാണ് **സ്‌ഫിയർ-എക്‌സ് (Spectro-Photometer for the History of the Universe, Epoch of Reionization, and Ices Explorer - SPHEREx)**'. 

2023 ഡിസംബറിലായിരിക്കും ഈ ദൗത്യം വിക്ഷേപിക്കുക. കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിലെ ജെയിംസ് ബോക്കാണ് മിഷൻ ഡയറക്ടർ.  25 മാസത്തെ ദൗത്യത്തിൽ ആകാശത്തെ മുഴുവൻ നാല് തവണ മാപ്പ് ചെയ്യുവാൻ സാധിക്കുന്ന ലീനിയർ വേരിയബിൾ ഫിൽട്ടറാണ് ഇതിന്റെ  സാങ്കേതികമായ അടിസ്ഥാനം.         
## പ്രവർത്തനം
വൈദ്യുതകാന്തിക വികിരണം ഉപയോഗപ്പെടുത്തി തരംഗദൈർഘ്യത്തിന്റെ വർദ്ധനവിന് ആനുപാതികമായി താരാപഥങ്ങളെ തരംതിരിക്കുകയും, ഏകദേശം 450 ദശലക്ഷം താരാപഥങ്ങളെ ഗാലക്സി ടെംപ്ലേറ്റുകളുടെ ഒരു ലൈബ്രറിയിലേക്ക് ചേർക്കുകയും ചെയ്യും.   ഇതുവഴി പ്രപഞ്ചത്തിന്റെ ആദ്യകാല വികാസത്തിന്റെ കാരണവും, ഗാലക്സികളുടെ ഉത്ഭവവും ചരിത്രവും വിശദീകരിക്കാൻ കഴിയുമെന്നും പ്രതീക്ഷിക്കപ്പെടുന്നു. 

## ഇതും കാണുക
* ട്രാൻസിറ്റിംഗ് എക്സോപ്ലാനറ്റ് സർവേ സാറ്റലൈറ്റ് (ടെസ്സ്)
* അയോണോസ്ഫെറിക് കണക്ഷൻ എക്സ്പ്ലോറർ (ഐക്കൺ)
## അവലംബം

വർഗ്ഗം:ബഹിരാകാശഗവേഷണം
വർഗ്ഗം:ബഹിരാകാശപദ്ധതികൾ
വർഗ്ഗം:അമേരിക്കൻ ബഹിരാകാശപദ്ധതികൾ
വർഗ്ഗം:ബഹിരാകാശ ദൂരദർശിനികൾ
രഞ്ജിൻ രാജ്

മലയാള ചലച്ചിത്രമേഖലയിലെ സംഗീതജ്ഞനും സംഗീതസംവിധായകനുമാണ് **രഞ്ജിൻ രാജ്**. നിത്യഹരിതനായകൻ, ജോസഫ് എന്നിവയിലൂടെയാണ് അദ്ദേഹം അരങ്ങേറ്റം കുറിച്ചത്. ഈ രണ്ട് സിനിമകളും 2018 നവംബർ 16 ന് പുറത്തിറങ്ങി. 

## കരിയറിന്റെ തുടക്കം
ഏഷ്യാനെറ്റിൽ സംപ്രേഷണം ചെയ്ത ഐഡിയ സ്റ്റാർ സിംഗർ 2007-ലെ മത്സരാർത്ഥിയായിരുന്നു  ഇദ്ദേഹം. മീഡിയ ഹൗസുകൾക്കും ഫ്‌ളവേഴ്‌സ് ടെലിവിഷനിലെ കോമഡി ഉത്സവം എന്ന പ്രോഗ്രാമിനും  അദ്ദേഹം സംഗീതം നൽകി.

പരസ്യങ്ങൾ, ജിംഗിളുകൾ, ഹ്രസ്വചിത്രങ്ങൾ, സംഗീത ആൽബങ്ങൾ എന്നിവയിലൂടെയാണ് അദ്ദേഹം തന്റെ കരിയർ ആരംഭിച്ചത്. മോഹൻലാൽ നായകനായ ഒടിയൻ എന്ന ചിത്രത്തിനായി രണ്ട് പ്രൊമോ വീഡിയോകൾക്കായി സംഗീതം ചെയ്തതും രഞ്ജിൻ ആയിരുന്നു. അദ്ദേഹത്തിന്റെ സ്കോറുകൾ ഹിറ്റായി  . സംവിധായകൻ എ ആർ ബിനുരാജ് സംവിധാനം ചെയ്ത  **നിത്യ ഹരിത നായകൻ** എന്ന ചിത്രത്തിലൂടെ ചലച്ചിത്രമേഖലയിലേക്ക് ഒരു വഴി ഒരുക്കി.ആ ചിത്രത്തിനും ജോസഫിനുമുള്ള അദ്ദേഹത്തിന്റെ രചനകളിലൂടെ അദ്ദേഹം പ്രശസ്തിയിലേക്ക് ഉയർന്നു. രണ്ട് സിനിമകളിലെയും ഗാനങ്ങൾ ഹിറ്റുകളായി മാറി  . ജോസെഫിലെ  **പൂമുത്തോളെ** എന്ന ഗാനത്തിന് ഗായകൻ വിജയ് യേശുദാസിന് 2018 ലെ മികച്ച ഗായകനുള്ള   കേരള സംസ്ഥാന ചലച്ചിത്ര അവാർഡും  ലഭിക്കുകയുണ്ടായി.

## സ്വകാര്യജീവിതം
പാലക്കാട് മേലാർകോഡിൽ  എം രാജേന്ദ്രനും സുപ്രിയ രാജേന്ദ്രനും ആണ് മാതാപിതാക്കൾ . മൂന്നാമത്തെ വയസ്സിൽ പാടാൻ തുടങ്ങിയ അദ്ദേഹം ഏഴാമത്തെ വയസ്സിൽ കർണാടക സംഗീതം പഠിക്കാൻ തുടങ്ങി.

## അവലംബം

വർഗ്ഗം:മലയാളചലച്ചിത്രസംഗീതസംവിധായകർ
ബെന്റ്‌ലി

ബ്രിട്ടീഷ് കാർ നിർമ്മാതാവും ആഡംബര കാറുകളുടെയും എസ്‌യുവികളുടെയും വിപണനക്കാരനും 1998 മുതൽ ഫോക്‌സ്‌വാഗൺ ഗ്രൂപ്പിന്റെ അനുബന്ധ സ്ഥാപനവുമാണ് **ബെന്റ്ലി മോട്ടോഴ്സ് ലിമിറ്റഡ്** () . 

ഇംഗ്ലണ്ടിലെ ക്രൂവിൽ ആസ്ഥാനമായി പ്രവർത്തിക്കുന്ന കമ്പനി 1919 ൽ നോർത്ത് ലണ്ടനിലെ ക്രിക്കിൾവുഡിൽ ഡബ്ല്യു. ഒ. ബെന്റ്ലി ബെന്റ്ലി മോട്ടോഴ്‌സ് ലിമിറ്റഡായി സ്ഥാപിച്ചു.

## അവലംബം

വർഗ്ഗം:കാർ ബ്രാൻഡുകൾ
വർഗ്ഗം:സ്പോർട്ട്സ് കാർ നിർമാതാക്കൾ
വർഗ്ഗം:ബ്രിട്ടീഷ് ബ്രാൻഡുകൾ
വർഗ്ഗം:Pages using deprecated image syntax
ലിബ്ര (ക്രിപ്റ്റോകറൻസി)

അമേരിക്കൻ സോഷ്യൽ മീഡിയ കമ്പനിയായ ഫേസ്ബുക്ക് അവതരിപ്പിച്ച ബ്ലോക് ചെയിൻ അധിഷ്ടിത  ക്രിപ്റ്റോകറൻസിയാണ് **ലിബ്ര**. 2020 ൽ ലിബ്ര കമ്പോളത്തിലെത്തും. സുതാര്യത, സ്വാകാര്യത, നാണയകൈമാറ്റത്തിലെ ഇടനിലക്കാരുടെ അഭാവം എന്നിവയാൽ പാശ്ചാത്യ ലോകത്തു ക്രിപ്റ്റോകറൻസിക്ക് പ്രചാരം വർധിക്കുന്നുണ്ട് എന്നത് ലിബ്രയുടെ വ്യാപനത്തിന് ആക്കം കൂട്ടും.  കാലിബ്ര എന്ന ഡിജിറ്റൽ പേഴ്സിലായിരിക്കും ലിബ്ര സൂക്ക്ഷിക്കപെടുന്നത്. കാലിബ്ര വാലറ്റ് മെസഞ്ചർ, വാട്‌സാപ്പ് തുടങ്ങിയ സേവനങ്ങളിലും പ്രത്യേകം ആപ്ലിക്കേഷനായും പുറത്തിറക്കാനാണ് ഫെയ്‌സ്ബുക്ക് ഉദ്ദേശിക്കുന്നത്. ഫേസ്ബുക്കിൻറെ മെസഞ്ചർ മേധാവിയായിരുന്ന ഡേവിഡ് മാർകസ് ആണ് ഈ പദ്ധതിയുടെ മേധാവി. ഊബർ, മാസ്റ്റർകാർഡ്‌, വീസ തുടങ്ങിയ ആഗോളതലത്തിലെ വമ്പൻ കമ്പനികൾ ഈ കറൻസിയിൽ പങ്കാളികളാണ്. 
## ആശങ്കകൾ
ഉപയോക്താക്കൾക്ക് സ്വകാര്യത ലിബ്ര ഉറപ്പ് നൽകുമോ എന്ന് സാമ്പത്തിക നിരീക്ഷകർ സംശയിക്കുന്നുണ്ട്.  ഫേസ്ബുക്ക് ഉപയോക്താക്കൾക്കായി ലിബ്ര കൈകാര്യം ചെയ്യാൻ അതിന്റെ അനുബന്ധ കമ്പനിയായ കാലിബ്രയെ അനുവദിക്കുക എന്നതാണ് ഫെയ്‌സ്ബുക്കിന്റെ പദ്ധതി. ഇതുവഴി അക്കൗണ്ട് ഉടമയുടെ ഇടപാടിന്റെ ചരിത്രം അവരുടെ ഫേസ്ബുക്ക് അക്കൗണ്ടുമായി സംയോജിപ്പിക്കാൻ കാലിബ്രയ്ക്ക് അനുമതി നൽകപ്പെടാം.  
## ഇന്ത്യയിൽ
നിലവിൽ ഇന്ത്യയിൽ ഒരുതരത്തിലുമുള്ള ബ്ലോക് ചെയിൻ ഇടപാടുകളും അനുവദിക്കുന്നില്ല അതിനാൽ തന്നെ ക്രിപ്‌റ്റോകറൻസിക്ക് നിരോധനമുള്ള ഇന്ത്യപോലുള്ള രാജ്യങ്ങളിൽ ഫേസ്ബുക്കിന്റെ ഡിജിറ്റൽ വാലറ്റായ കാലിബ്ര ലഭ്യമാവില്ല. ഇന്ത്യയിൽ ക്രിപ്‌റ്റോകറൻസികൾ മൈൻ ചെയ്യുകയോ, കൈവശം വെയ്ക്കുകയോ, വിൽക്കുകയോ, ഇടപാട് നടത്തുകയോ ചെയ്താൽ 10 വർഷംവരെ തടവാണ് ക്രിപ്‌റ്റോകറൻസി നിരോധിക്കുന്ന **ക്രിപ്‌റ്റോകറൻസി ആന്റ് റെഗുലേഷൻ ഓഫ് ഡിജിറ്റൽ കറൻസി ബിൽ 2019** ന്റെ കരട് ശുപാർശ ചെയ്തിരിക്കുന്നത്. 
## ഇതും കാണുക
* ബിറ്റ്കോയിൻ
* ലൈറ്റ്കോയിൻ
## അവലംബം

വർഗ്ഗം:ക്രിപ്റ്റോകറൻസികൾ
ജർമ്മൻ ദേശീയത

ജർമ്മൻ ഒരു രാഷ്ട്രമാണെന്ന ദേശീയവാദ ആശയമാണ് **ജർമ്മൻ ദേശീയത**. ജർമ്മനിക്കാരുടെയും ജർമ്മൻ ഭാഷ സംസാരിക്കുന്നവരുടെയും ഐക്യത്തെ ഒരു ദേശീയ രാഷ്ട്രമായി കണ്ട് പ്രോത്സാഹിപ്പിക്കുന്നു. ഇതിലൂടെ ജർമ്മനിയുടെ ദേശീയ സ്വത്വത്തിന് പ്രാധാന്യം നൽകുകയും അഭിമാനിക്കുകയും ചെയ്യുന്നു.
വെനീസ് അന്താരാഷ്ട്ര ചലച്ചിത്രോത്സവം

1932ൽ ആരംഭിച്ച **വെനീസ് അന്താരാഷ്ട്ര ചലച്ചിത്രോത്സവം (വെനീസ് ചലച്ചിത്രോത്സവം)** ലോകത്തിലെതന്നെ ഏറ്റവും പഴക്കമേറിയതും പ്രൗഡിയേറിയതുമായ ചലച്ചിത്രോത്സവങ്ങളിൽ ഒന്നായാണ് കണക്കാക്കുന്നത്. ലോകമെമ്പാടുമുള്ള "ബിഗ് ഫൈവ്" അന്താരാഷ്ട്ര ചലച്ചിത്രമേളകളിൽ ഒന്നായ ഇതിലെ "ബിഗ് ത്രീ യൂറോപ്യൻ-ഫിലിം ഫെസ്റ്റിവലുകൾ" എന്നറിയപ്പെടുന്ന വെനീസ്, കാൻ, ബെർലിൻ അന്താരാഷ്ട്ര ചലച്ചിത്രോത്സവങ്ങളിൽ ഏറ്റവും പഴയത് വെനീസ് ചലച്ചിത്രോത്സവമാണ്. കാനഡയിലെ ടൊറന്റോ ഇന്റർനാഷണൽ ഫിലിം ഫെസ്റ്റിവൽ, .യു.എസിലെ സൺഡാൻസ് ഫിലിം ഫെസ്റ്റിവൽ എന്നിവയാണ് "ബിഗ് ഫൈവ്" മേളകളിലെ മറ്റുള്ളവ. സ്രഷ്ടാക്കൾക്ക് കലാപരമായ സ്വാതന്ത്ര്യം നൽകുന്നതിലൂടെയും ഈ ചലച്ചിത്രോത്സവം അന്താരാഷ്ട്ര പ്രശംസ പിടിച്ചുപറ്റി.  1951-ൽ, FIAPF ഈ മേളയ്ക്ക് ഔദ്യോഗികമായി അംഗീകാരം നൽകി.

1932 ഓഗസ്റ്റിൽ വെനീസിൽ നാഷണൽ ഫാസിസ്റ്റ് പാർട്ടി അംഗവും നിർമ്മാതാവ് മറീന സിക്കോഗ്നയുടെ മുത്തച്ഛനുമായ ഗ്യൂസെപ്പെ വോൾപി സ്ഥാപിച്ച ഈ ഉത്സവം, 1893 ഏപ്രിൽ 19 ന് വെനീസ് സിറ്റി കൗൺസിൽ സൃഷ്ടിച്ച ലോകത്തിലെ ഏറ്റവും പഴക്കം ചെന്ന കലാ പ്രദർശനങ്ങളിലൊന്നായ വെനീസ് ബിനാലെയുടെ ഭാഗമാണ്. വെനീസ് ബിനാലെയിലെ പ്രവർത്തന ശ്രേണി ഇപ്പോൾ ഇറ്റാലിയൻ കല, അന്തർദേശീയ കല, വാസ്തുവിദ്യ, നൃത്തം, സംഗീതം, നാടകം, സിനിമ എന്നിവ ഉൾക്കൊള്ളുന്നതാണ്. അന്താരാഷ്ട്ര കലാ പ്രദർശനം, അന്താരാഷ്ട്ര സമകാലിക സംഗീതോത്സവം,അന്താരാഷ്ട്ര നാടകോത്സവം, അന്താരാഷ്ട്ര വാസ്തുവിദ്യാ പ്രദർശനം, അന്താരാഷ്ട്ര  സമകാലിക നൃത്തോത്സവം, കുട്ടികളുടെ അന്താരാഷ്ട്ര കാർണിവൽ, വാർഷിക വെനീസ് ചലച്ചിത്രമേള എന്നിങ്ങനെ വ്യത്യസ്ത എക്സിബിഷനുകളിലാണ് ഈ കലാശ്രേണികൾ അനുഭവവേദ്യമാകുന്നത്.

വെനീസ് ലഗൂണിലെ ലിഡോ ദ്വീപിൽ ഓഗസ്റ്റ് അവസാനത്തിലും സെപ്റ്റംബർ ആദ്യത്തിലുമാണ് ചലച്ചിത്രമേളയുടെ ശാഖ നടക്കുന്നത്. ഉത്സവ വേളയിൽ, വെനീസിൽ നിരവധി പരിപാടികളും പാർട്ടികളും നടക്കുന്നു. എല്ലാ രാത്രിയും ചലച്ചിത്ര നിർമ്മാതാക്കളുമായും അഭിനേതാക്കളുമായും അഭിമുഖങ്ങളും മീറ്റിംഗുകളും നടക്കുന്നു. രാത്രി മുഴുവൻ വേദികൾ തുറന്നിരിക്കുന്നതോടൊപ്പം മനോഹരമായ കാസിനോ കൊട്ടാരങ്ങളിലും പൂന്തോട്ടങ്ങളിലും പാർട്ടികളും നടക്കുന്നു. ലുങ്കോമറെ മാർക്കോണിയിലെ ചരിത്രപ്രസിദ്ധമായ പലാസോ ഡെൽ സിനിമയിലാണ് പ്രദർശനം നടക്കുന്നത്. ലോകത്തിലെ ഏറ്റവും ജനപ്രിയവും വേഗത്തിൽ വളരുന്നതുമായ ഒന്നായി ഈ മേള തുടരുന്നു. 

82-ാമത് വെനീസ് അന്താരാഷ്ട്ര ചലച്ചിത്രമേള 2025 ഓഗസ്റ്റ് 27 മുതൽ സെപ്റ്റംബർ 6 വരെ നടന്നു.

## ചരിത്രം
വെനീസ് ബിനാലെയുടെ ഭാഗമായി ഇറ്റലിയിലെ വെനീസിൽ 1932 ഓഗസ്റ്റിൽ ആദ്യമായി വെനീസ് ചലച്ചിത്രോത്സവം നടത്തപ്പെട്ടു.  ഓഗസ്റ്റ് അവസാനമോ സെപ്റ്റംബർ ആദ്യമോ വെനീസിലെ ലിഡോ ദ്വീപിലാണ് വെനീസ് ചലച്ചിത്രോത്സവം നടക്കുന്നത്. 
## ജൂറി
ഓരോ ചലച്ചിത്രോത്സവവും തുടങ്ങുന്നതിനു മുന്നോടിയായി ചലച്ചിത്രോത്സവത്തിന്റെ ഡയർക്റ്റർ ബോർഡ് പുരസ്കാരങ്ങൾ തീരുമാനിക്കുന്ന അന്തിമ ജൂറിയെ നിയമിക്കുന്നു.
## പുരസ്കാരങ്ങൾ
* വെനീസ് ചലച്ചിത്രോത്സവത്തിൽ പ്രദർശിപ്പിച്ച മികച്ച ചിത്രത്തിന് ഗോൾഡൻ ലയൺ പുരസ്കാരം നൽകുന്നു.  
* മത്സര വിഭാഗത്തിലെ മികച്ച സംവിധായകന് നൽകുന്ന പുരസ്കാരമാണ് സിൽവർ ലയൺ. 

## 2025
82-ാമത് വെനീസ് അന്താരാഷ്ട്ര ചലച്ചിത്രമേള 2025 ഓഗസ്റ്റ് 27 മുതൽ സെപ്റ്റംബർ 6 വരെ നടന്നു. 

## ഇതും കാണുക
* കാൻ ചലച്ചിത്രോത്സവം
* ബെർലിൻ അന്താരാഷ്ട്ര ചലച്ചിത്രോത്സവം
## അവലംബം

വർഗ്ഗം:അന്താരാഷ്ട്ര ചലച്ചിത്ര മേളകൾ
വർഗ്ഗം:വെനീസ്
വിജയരാജമല്ലിക

മലയാളത്തിലെ ആദ്യ ട്രാൻസ് ജെൻഡർ കവയിത്രിയാണ് തൃശൂർ ജില്ലയിലെ മുതുവറ സ്വദേശിനിയായ **വിജയരാജമല്ലിക**.    

## ജീവിതരേഖ
1985 ൽ തൃശൂർ ജില്ലയിലെ മുതുവറയിൽ കണിയാംകോണത്ത് വീട്ടിൽ കെ.എസ്.ബിയിൽ നിന്നും സൂപ്രണ്ടായി വിരമിച്ച വൈ. കൃഷ്ണനും അദ്ധ്യാപികയായ ജയ കൃഷ്ണനും ആണ് മാതാപിതാക്കൾ. തൃശ്ശൂർ മണ്ണുത്തി സ്വദേശിയും പാരാലീഗൽ വോളന്ഡിയറും ഫ്രീലാന്സ് സോഫ്റ്റ്‌വേർ എന്ജിനീയറുമായ ജാഷിമാണ് ഭർത്താവ്.  ജാഷിമിന്റെ വീട്ടുകാരുടെ കടുത്ത എതിർപ്പിനെ മറികടന്നായിരുന്നു ഏറെ വിവാദങ്ങൾ സൃഷ്ടിച്ച ഇവരുടെ പ്രണയവിവാഹം നടന്നത്. തൃശ്ശൂരിലെ കേരള ശാസ്ത്രസാഹിത്യ പരിഷത്തിന്റെ സംസ്ഥാന കമ്മിറ്റി ഓഫിസിൽ വെച്ചായിരുന്നു വിവാഹം.  

മനു ജയകൃഷ്ണൻ എന്നായിരുന്നു ആദ്യകാല നാമം. ലിംഗമാറ്റ ശസ്ത്രക്രിയ നടത്തിയതിന് ശേഷമാണ് വിജയ രാജമല്ലിക എന്ന പേര് സ്വീകരിച്ചത്.  പുറനാട്ടുകര കേന്ദ്രീയ വിദ്യാലയത്തിൽ പ്രാഥമിക വിദ്യാഭ്യാസം. 2005 ൽ കാലിക്കറ്റ് സർവ്വകലാശാലയിൽനിന്നും രണ്ടാം റാങ്കോടെ ബിരുദം. 2009 ൽ ഫസ്റ്റ് ക്ലാസോടെ രാജഗിരി കോളേജിൽ നിന്നും ബിരുദാനന്തര ബിരുദം. വിവിധ മത സംഘടനകൾക്കിടയിൽ സാമൂഹ്യപ്രവർത്തനം നടത്തിവരുന്നു. മലയാളത്തിലെ ആദ്യ ട്രാൻസ് ജെൻഡർ കവി. തൃശൂർ ലീഗൽ സർവീസ് സൊസൈറ്റിയിൽ പാരാ ലീഗൽ വോളന്റിയർ കൂടിയാണിവർ. 2022 ൽ കേരള സാഹിത്യ അക്കാദമിയുടെ ജനറൽ കൗൺസിൽ അംഗമായി തെരഞ്ഞെടുക്കപ്പെട്ട ആദ്യ ട്രാൻസ്ജെൻഡർ വ്യക്തിയാണ് വിജയരാജമല്ലിക.https://keralasahityaakademi.org/sahitya-akadami-executive/
## കൃതികൾ
* ദൈവത്തിന്റെ മകൾ (50 കവിതകൾ അടങ്ങിയ ആദ്യ കവിതാ സമാഹാരം) 
* ആൺനദി (60 കവിതകൾ അടങ്ങിയ കവിതാ സമാഹാരം) 
* ലിലിത്തിന് മരണമില്ല ( കവിതാ സമാഹാരം)
* മല്ലികാവസന്തം (ആത്മകഥ)

## പാഠ്യപദ്ധതിയിൽ
വിജയരാജമല്ലികയുടെ 'ദൈവത്തിന്റെ മകൾ' എന്ന കവിതാസമാഹാരം മദ്രാസ് യൂണിവേഴ്സിറ്റി പാഠപുസ്തകമാക്കി. മദ്രാസ് സർവകലാശാലയുടെ എംഎ മലയാളം മൂന്നാം സെമസ്റ്ററിലെ ആധുനിക കവിത എന്ന വിഭാഗത്തിലാണ് കവിതാസമാഹാരം ഉൾപ്പെടുത്തിയത്. തൃശൂർ അമല സ്വദേശി മനു ജയ കൃഷ്ണൻ, വിജയരാജമല്ലികയായി മാറുന്നതിനിടയിൽ അനുഭവിക്കേണ്ടി വന്ന വേദനകളും യാതനകളുമാണ് 'ദൈവത്തിൻറെ മകൾ' എന്ന കവിതാസമാഹാരത്തിന്റെ ഉള്ളടക്കം. കേരളത്തിലെ ട്രാൻസ് ജെൻഡറുകൾ നേരിടുന്ന പ്രശ്നങ്ങളും ഈ കവിതയിൽ ചർച്ചയാകുന്നുണ്ട്.

ഇതേ പുസ്തകത്തിലെ 'മരണാനന്തരം' എന്ന കവിത എംജി സർവകലാശാലയും 'നീലാംബരി' എന്ന കവിത കാലടി ശ്രീ ശങ്കരാചാര്യ സംസ്കൃത സർവകലാശാലയും പാഠ്യപദ്ധതിയിൽ ഉൾപ്പെടുത്തിയിരുന്നു. കാലടി സർവകലാശാലയിൽ എംഎ കംപാരറ്റീവ് ലിറ്ററേച്ചർ ആന്റ് ലിംഗിസ്റ്റിക്വിൽ രണ്ടാം സെമസ്റ്ററിലെ പാഠ്യപദ്ധതിയിലാണ് കവിത ഉൾപ്പെടുത്തിയിരിക്കുന്നത്. കേരളത്തിൽ ആദ്യമായാണ് ഒരു ട്രാൻസ് ജെൻഡറുടെ കവിത പാഠ്യപദ്ധതിയുടെ ഭാഗമാകുന്നത്.

## അവാർഡ്
* അരളി പുരസ്കാരം (2016)
* യുവകലാസാഹിതി വയലാർ കവിതാ പുരസ്കാരം (ദൈവത്തിന്റെ മകൾ-2019)       
## അവലംബം

## പുറമെ നിന്നുള്ള കണ്ണികൾ
* Daily Hunt
* Mallika Vasantham 
വർഗ്ഗം:മലയാളകവയിത്രികൾ
വർഗ്ഗം:സ്ത്രീ എഴുത്തുകാർ
വർഗ്ഗം:1985-ൽ ജനിച്ചവർ
രാമഭദ്രാംബ

തഞ്ചാവൂർ നായക് രാജാവായ രഘുനാഥനായകന്റെ ഭാര്യയും കവിയുമായിരുന്നു **രാമഭദ്രാംബ** (റി. 1600-34). ഭർത്താവിന്റെ ജീവചരിത്രമായ രഘുനാഥ് അഭിയുദയം എന്ന സംസ്കൃത ഇതിഹാസം അവർ എഴുതി. തെലുങ്ക് കവി ചെങ്കൽവ കലകവിയുടെ വിദ്യാർത്ഥിയായിരുന്നു രാമഭദ്രംബ. തനിക്ക് മൂന്ന് ഭാഷകളിൽ കവിത രചിക്കാൻ കഴിയുമെന്നും അഷ്ടവാധനത്തിലെ വിദഗ്ദ്ധയായിരുന്നുവെന്നും (ഒരേ സമയം എട്ട് വ്യത്യസ്ത ബൗദ്ധിക പ്രവർത്തനങ്ങളിൽ പങ്കെടുക്കാനുള്ള ശേഷി) തരുവും ലളിതയും പറയുന്നു. "രഘുനന്ദനായകന്റെ ഭരണകാലത്തെ രാഷ്ട്രീയ, സൈനിക സംഭവങ്ങളുടെ വിവരണങ്ങൾ" ശേഖരിച്ച ചരിത്രകാരിയാണെന്നും രാജസദസ്സിലെ നിരവധി വനിതാ സംഗീതജ്ഞരുടെ സാന്നിധ്യം രേഖപ്പെടുത്തിയിട്ടുണ്ടെന്നും അവർ അവകാശപ്പെടുന്നു.
## അവലംബം

* 
* Tharu, Susie and K. Lalita (Ed.).  "Introduction."  Women Writing in India. 600 B.C to the Present.  New York:  The Feminist Press, 1991.
* Rāmabhadrāmbā, 'Raghunāthābhyudayam', in *Sources of Vijayanagar History (Selected and Edited for the University)*, ed. by S. Krishnaswami Ayyangar [and A. Rangaswami Sarasvati], The Madras University Historical Series, 1 (Madras: University of Madras, 1919), pp. 284-302 [no. 91], https://archive.org/details/sourcesofvijayan00krisrich.
* *Raghunāthābhyudayamahākāvyam: Rāmabhadrāmbāviracitam*, ed. by Ti. Rā. Cintāmaṇiḥ, Bulletins of the Sanskrit Department, University of Madras, 2 ([Madras]: Madrapurīyaviśvavidyālayaḥ, 1934)

വർഗ്ഗം:തഞ്ചാവൂർ ജില്ലയിൽ നിന്നുള്ളവർ
മ്യൂസസ്

പുരാതന ഗ്രീക്ക് മതത്തിലും പുരാണങ്ങളിലും **മ്യൂസസ്** (പുരാതന ഗ്രീക്ക്: Μοῦσαι, മൊസായി) സാഹിത്യം, ശാസ്ത്രം, കല എന്നിവയുടെ പ്രചോദനാത്മക ദേവതയാണ്. ഈ പുരാതന സംസ്കാരങ്ങളിൽ നൂറ്റാണ്ടുകളായി വാമൊഴിയായി ബന്ധപ്പെട്ടിരുന്ന കവിതകൾ, ഗാനരചനകൾ, പുരാണങ്ങൾ എന്നിവയിൽ അടങ്ങിയിരിക്കുന്ന അറിവിന്റെ ഉറവിടമായി ഈ ദേവതയെ കണക്കാക്കപ്പെടുന്നു. നിലവിലെ ഇംഗ്ലീഷ് ഉപയോഗത്തിൽ, ഒരു കലാകാരനോ സംഗീതജ്ഞനോ എഴുത്തുകാരനോ പ്രചോദനം നൽകുന്ന ഒരു വ്യക്തിയെ "മ്യൂസ്" എന്ന് പൊതുവായി പരാമർശിക്കുന്നു.
## ചിത്രശാല

File:Musa6-terpsichore-vs.jpg|Terpsichore
File:Erato.jpg|Erato
File:Clio, von Hugo Kaufmann.jpg|Clio
File:Musa4-thalia-vs.jpg|Thalia
File:Calliope.jpg|Calliope
File:Plat reliure Apollon thyase.JPG|Apollo and the Muses
File:7002.Euterpe(Muse der Lyrik und des Flötenspiels)Musenrondell-Sanssouci Steffen Heilfort.JPG|Euterpe
File:Simon Vouet - Parnassus or Apollo and the Muses (detail) - WGA25374.jpg|Parnassus
File:Uranie et Melpomène - 1680-1681 Louis de Boullogne.jpg|Urania and Melpomene


## ഇതും കാണുക
* സരസ്വതി

## അവലംബം

## പുറം കണ്ണികൾ

* Muses in the ancient art
* Warburg Institute Iconographic Database (ca 1,000 images of the Muses) 

വർഗ്ഗം:ജ്ഞാന ദേവതകൾ
രഘുനാഥ് അഭിയുദയം

തഞ്ചാവൂർ നായക് രാജാവായ രഘുനാഥ നായകന്റെ (റ. 1600-34) ഭാര്യമാരിൽ ഒരാളായ രാമഭദ്രംബ, രചിച്ച പന്ത്രണ്ട് കാണ്ഡം ഉള്ള ഒരു സംസ്കൃത മഹാകാവ്യമാണ് **രഘുനാഥ് അഭിയുദയം** (or Raghunāthā-bhyudayam, Raghunāthābhyudaya, Ragunatha Abhyudaya). രഘുനാഥനെ വിലമതിക്കാനാണ് ഇത് രചിച്ചത്. അദ്ദേഹത്തിന്റെ ജീവിതത്തെ രാമ-വിഷ്ണു-കൃഷ്ണന്റെ ജീവിതത്തിന്റെ ഒരു ഭാഗം ആയി കണക്കാക്കുന്നു.

കവിതയുടെ ആദ്യത്തെ കുറച്ച് സർഗ്ഗങ്ങൾ രഘുനാഥനെ പ്രോത്സാഹിപ്പിക്കുകയും അദ്ദേഹത്തിന്റെ രക്ഷാധികാരവും സഹായവും തേടുകയും അദ്ദേഹത്തിന്റെ ഔദാര്യത്തെയും ഭക്തിയും ബുദ്ധിയും പ്രശംസിക്കുകയും ചെയ്യുന്നു. സർഗ്ഗം 4 രഘുനാഥന്റെ വംശപരമ്പര അവതരിപ്പിക്കുന്നു, തുടർന്നുള്ള സർഗ്ഗങ്ങൾ അദ്ദേഹത്തിന്റെ ആദ്യകാല ജീവിതവും സൈനിക വിജയങ്ങളും ചർച്ച ചെയ്യുന്നു. സർഗ്ഗം 8 ൽ പിതാവ് അചുതപ്പ നായകന്റെ പിൻഗാമിയായി അദ്ദേഹത്തിന്റെ സാഹസകൃത്യങ്ങൾ തുടരുന്നു. അവസാനത്തെ രണ്ട് സർഗ്ഗങ്ങൾ അദ്ദേഹത്തിന്റെ കൊട്ടാരത്തിന്റെ സാംസ്കാരിക പ്രവർത്തനങ്ങളിലും കലാപരമായ നേട്ടങ്ങളിലും ശ്രദ്ധ കേന്ദ്രീകരിക്കുന്നു, ഒരു പുസ്‌തകാന്ത്യത്തിൽ അച്ചടിക്കാരന്റെ പേര്‌ ഉപയോഗിച്ച് രമഭദ്രാംബെ സ്വന്തം യോഗ്യതകൾക്ക് പ്രാധാന്യം നൽകുന്നു.
## അവലംബം

വർഗ്ഗം:ഇന്ത്യൻ സാഹിത്യം
അന്ത്യോക്യയിലെ വിശുദ്ധ മാർഗരറ്റ് (സുർബരൻ)

1631-ൽ ഫ്രാൻസിസ്കോ ഡി സുർബരൻ ചിത്രീകരിച്ച ഒരു ചിത്രമാണ് **അന്ത്യോക്യയിലെ വിശുദ്ധ മാർഗരറ്റ്**. 1903-ൽ ലണ്ടനിലെ നാഷണൽ ഗാലറി ഈ ചിത്രം വാങ്ങുകയുണ്ടായി. അന്ത്യോക്യയിലെ വിശുദ്ധ മാർഗരറ്റിനെ ഒരു ഇടയനായി കലാകാരൻ കാണിക്കുന്നു. മാർഗരറ്റ് ഒരു വടി പിടിച്ചിരിക്കുന്നു (അവൾ പരിചരിക്കുന്ന തന്റെ ആടുകളെ മേയ്ക്കുന്ന ഐതിഹ്യത്തെ പരാമർശിക്കുന്നു).  ചിത്രത്തിൻറെ പിന്നിലെ ഇരുളിൽ അവ്യക്തമായി കാണപ്പെടുന്ന മഹാസർപ്പത്തിൻറെ ഉദരം പിളർന്നാണ് മാർഗററ്റ് പുനാവിർഭവിച്ചത് എന്നാണ് സങ്കല്പം. വിശുദ്ധ മാർഗററ്റിനും സുർബരൻറെ മറ്റൊരു ചിത്രമായ വിശുദ്ധ അഗാതക്കും ഏറെ മുഖസാദൃശ്യങ്ങൾ ഉണ്ട്. അതുകൊണ്ട് ഈ രണ്ടു  ചിത്രങ്ങൾക്കും മാതൃകയായത് ഒരേ പെൺകുട്ടിയായിരിക്കണം എന്ന് കലാനിരൂപകർ അനുമാനിക്കുന്നു. .

## ചിത്രകാരനെക്കുറിച്ച്

ഫ്രാൻസിസ്കോ സുർബാരൻ ഒരു സ്പാനിഷ് ചിത്രകാരനായിരുന്നു. സന്യാസിമാരെയും കന്യാസ്ത്രീകളെയും രക്തസാക്ഷികളെയും ചിത്രീകരിക്കുന്ന മതചിത്രങ്ങളിലൂടെയും അദ്ദേഹത്തിന്റെ നിശ്ചലജീവിതചിത്രങ്ങളിലൂടെയും അദ്ദേഹം പ്രധാനമായും അറിയപ്പെടുന്നു. ചിയറോസ്ക്യൂറോയുടെ (നിഴലും വെളിച്ചവും ) ശക്തമായ യാഥാർത്ഥ്യബോധവും ഉപയോഗിച്ചതിനാലായിരിക്കാം സുർബാരൻ "സ്പാനിഷ് കാരവാജിയോ" എന്ന വിളിപ്പേര് നേടിയത്. കാരവാജിയോയുടെ ചിത്രങ്ങൾ കാണാനുള്ള അവസരം സുർബാറോണിന് ലഭിച്ചിട്ടുണ്ടോ എന്ന് അറിയില്ല, അദ്ദേഹത്തിന്റെ ചിത്രങ്ങളിൽ സമാനമായ യാഥാർത്ഥ്യബോധമുള്ള ചിയറോസ്ക്യൂറോയും ടെനെബ്രിസവും ഉൾക്കൊള്ളുന്നുവെന്ന് മാത്രം. ചിത്രകാരൻറെ നൈസർഗ്ഗികമായ രചനകളിൽ ഏറ്റവും കൂടുതൽ സ്വാധീനം ചെലുത്തിയത് സ്പാനിഷ് ബറോക്ക് ചിത്രകാരനായിരുന്ന ജുവാൻ സാഞ്ചസ് കോട്ടൻ ആയിരുന്നുവെന്ന് ചില കലാ ചരിത്രകാരന്മാർ വിലയിരുത്തുന്നു.
## അവലംബം


വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ
എം.പി.എം. അബ്ദുള്ള കുരിക്കൾ

ഒരു ഇന്ത്യൻ രാഷ്ട്രീയ പ്രവര്ത്തകനായിരുന്നു **എം.പി.എം. അബ്ദുള്ള കുരിക്കൾ** (ജനനം. 1926 ജൂൺ 13-1995 ജനുവരി 16). നാലാം നിയമസഭയിൽ കൊണ്ടോട്ടി മണ്ഡലത്തെ പ്രതിനിധീകരിച്ചിരുന്ന സി എച് മുഹമ്മദ്‌ കോയ പാര്ളിമെന്റിലേക്ക് തിരഞ്ഞെടുക്കപ്പെട്ടപ്പോൾ ഒഴിവു വന്നപ്പോൾ നടന്ന ഉപതെരെഞ്ഞെടുപ്പിൽ വിജയിച്ചു.

അഞ്ചാം നിയമ സഭയിലേക്ക് (1977)മഞ്ചേരിയിൽ നിന്നും അകിലെന്ത്യ ലീഗിലെ കെ എ കാദറെ 26809 വോട്ടിനു പരാജയപ്പെടുത്തി. മുൻമന്ത്രി എം.പി.എം അഹമ്മദ് കുരിക്കൾ,മുൻ എം.ൽ.എ ഇസ്ഹാഖ് കുരിക്കൾ സഹദോരന്മാരാണ്.
## അവലംബം

വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
ബെർലിൻ അന്താരാഷ്ട്ര ചലച്ചിത്രോത്സവം

ജർമ്മനിയിലെ ബെർലിനിൽ വർഷം തോറും അന്താരാഷ്ട്ര തലത്തിൽ സംഘടിപ്പിക്കുന്ന ചലച്ചിത്രമേളയാണ് **ബെർലിൻ അന്താരാഷ്ട്ര ചലച്ചിത്രോത്സവം**. 1951ൽ വെസ്റ്റ് ബെർലിനിൽ സ്ഥാപിതമായ ഈ മേള 1978 മുതൽ എല്ലാ ഫെബ്രുവരി മാസത്തിലും നടക്കുന്നു. വെനീസ് ഫിലിം ഫെസ്റ്റിവലിനും കാൻസ് ഫിലിം ഫെസ്റ്റിവലിനുമൊപ്പം "ബിഗ് ത്രീ-ഫിലിം ഫെസ്റ്റിവലുകളിൽ" ഒന്നാണ് ബെർലിൻ അന്താരാഷ്ട്ര ചലച്ചിത്രോത്സവവും.  
## പ്രാധാന്യം
ഓരോ വർഷവും 300,000 ടിക്കറ്റുകൾ വിറ്റഴിക്കുകയും 500,000 പ്രവേശനങ്ങൾ നേടുകയും ചെയ്യുന്നതിനാൽ,  ഏറ്റവും കൂടുതൽ ആളുകൾ പങ്കെടുക്കുന്ന അന്താരാഷ്ട്ര ചലച്ചിത്രോത്സവം കൂടിയാണ് ഇത്. 400 വരെ സിനിമകൾ സിനിമാറ്റിക് വിഭാഗങ്ങളിലുടനീളം നിരവധി വിഭാഗങ്ങളായി പ്രദർശിപ്പിച്ചിരിക്കുന്നു. ഉത്സവത്തിലെ മികച്ച അവാർഡുകളായ ഗോൾഡൻ ബിയർ, നിരവധി സിൽവർ ബിയേഴ്സ് എന്നിവയ്ക്കായി ഇരുപതോളം ചിത്രങ്ങൾ മത്സരിക്കുന്നു. 2001 മുതൽ മേള സംവിധാനം ചെയ്യുന്നത് ഡയറ്റർ കോസ്ലിക്കാണ്. മേളയോടനുബന്ധിച്ച് നടക്കുന്ന ചില ഫീച്ചർ ഫിലിം പ്രീമിയറുകളിൽ സിനിമാതാരങ്ങളും സെലിബ്രിറ്റികളും ചുവന്ന പരവതാനിയിൽ പങ്കെടുക്കുന്നു. 

## പുരസ്കാരങ്ങൾ
* ചലച്ചിത്രമേളയിലെ മികച്ച ചിത്രത്തിനുള്ള ഏറ്റവും ഉയർന്ന സമ്മാനമാണ് ഗോൾഡൻ ബിയർ.
* സംവിധാനം, അഭിനയം, മികച്ച ഹ്രസ്വചിത്രം എന്നിവയിലെ വ്യക്തിഗത നേട്ടങ്ങൾക്കുള്ള അവാർഡാണ് സിൽവർ ബിയർ. ഇത് 1956 ലാണ് അവതരിപ്പിച്ചത്. 

## 2019
69-ാമത് ബെർലിൻ അന്താരാഷ്ട്ര ചലച്ചിത്രമേള 2019 ഫെബ്രുവരി 7 മുതൽ 17 വരെ നടന്നു. 

## ഇതും കാണുക
* കാൻ ചലച്ചിത്രോത്സവം
* വെനീസ് അന്താരാഷ്ട്ര ചലച്ചിത്രോത്സവം

## അവലംബം

വർഗ്ഗം:അന്താരാഷ്ട്ര ചലച്ചിത്ര മേളകൾ
കേലിബ് ഡ്രെസൽ

അമേരിക്കൻ ഫ്രീസ്റ്റൈൽ, ബ്രെസ്റ്റ് സ്ട്രോക്ക്, ബട്ടർഫ്ലൈ നീന്തൽതാരമാണ് **കേലിബ് റെമെൽ ഡ്രെസൽ** (Caeleb Remel Dressel) (ജനനം: ഓഗസ്റ്റ് 16, 1996). സ്പ്രിന്റ് ഇവന്റുകളിൽ വിദഗ്ദ്ധനാണ് അദ്ദേഹം. 2017 ലെ ബുഡാപെസ്റ്റിൽ നടന്ന ലോക അക്വാട്ടിക്സ് ചാമ്പ്യൻഷിപ്പിൽ എട്ട് മെഡലുകൾ നേടി. 2019 ലെ ഗ്വാങ്‌ജുവിൽ നടന്ന ലോക അക്വാട്ടിക്സ് ചാമ്പ്യൻഷിപ്പിൽ 100 ​​മീറ്റർ ബട്ടർഫ്ലൈയിൽ (ലോംഗ് കോഴ്‌സ്) ലോക റെക്കോർഡ് ഡ്രെസൽ സ്വന്തം പേരിലാക്കി. 
## ആദ്യകാല ജീവിതം
മൈക്കൽ ഡ്രെസലിന്റെയും ക്രിസ്റ്റീനയുടെയും മകനായി 1996 ഓഗസ്റ്റ് 16 ന് ഫ്ലോറിഡയിലെ ഗ്രീൻ കോവ് സ്പ്രിംഗ്സിലാണ് ഡ്രെസ്സൽ ജനിച്ചത്. നാല് മക്കളിൽ മൂന്നാമനാണ്; അദ്ദേഹത്തിന്റെ മൂന്ന് സഹോദരങ്ങൾ, ടൈലർ, കൈറ്റ്‌ലിൻ, ഷെറിഡൺ എന്നിവരെല്ലാം മത്സരാധിഷ്ഠിത നീന്തൽക്കാരാണ്.   2014 മുതൽ ഫ്ലോറിഡ സർവകലാശാലയിൽ ഒരു കൊളീജിയറ്റ് നീന്തൽ പരിശീലകനായിരുന്ന അദ്ദേഹം 2018 ൽ ബിരുദം നേടി. 
## നേട്ടങ്ങൾ
2019ൽ ഗ്വാങ്‌ജുവിൽ നടന്ന ലോക നീന്തൽ  ചാമ്പ്യൻഷിപ്പിൽ എട്ട് മെഡലുകൾ നേടി, ഒരു മേളയിൽ കൂടുതൽ മോഡലുകളെന്ന മൈക്കൽ ഫെൽപ്സിന്റെ റെക്കോർഡ് മറികടന്നു. 
## അവലംബം

വർഗ്ഗം:നീന്തൽ താരങ്ങൾ
വർഗ്ഗം:അമേരിക്കൻ കായികതാരങ്ങൾ
വർഗ്ഗം:1996-ൽ ജനിച്ചവർ
വർഗ്ഗം:ഓഗസ്റ്റ് 16-ന് ജനിച്ചവർ
ഡൈനാമിക് റാൻഡം-ആക്സസ് മെമ്മറി

**ഡൈനാമിക് റാൻഡം-ആക്സസ് മെമ്മറി** (DRAM) എന്നത് ഒരു തരം റാൻഡം ആക്സസ് അർദ്ധചാലക മെമ്മറിയാണ്, ഇത് ഓരോ ബിറ്റ് ഡാറ്റയും ഒരു ചെറിയ കപ്പാസിറ്ററിൽ സൂക്ഷിക്കുന്നു. കപ്പാസിറ്റർ ചാർജ് ചെയ്യാനോ ഡിസ്ചാർജ് ചെയ്യാനോ കഴിയും; പരമ്പരാഗതമായി 0, 1 എന്ന് വിളിക്കുന്ന ഒരു ബിറ്റിന്റെ രണ്ട് മൂല്യങ്ങളെ പ്രതിനിധീകരിക്കുന്നതിനാണ് ഈ രണ്ട് അവസ്ഥകൾ (states) എടുക്കുന്നത്. കപ്പാസിറ്ററുകളിലെ വൈദ്യുത ചാർജ് പതുക്കെ ചോർന്നുപോകുന്നു, അതിനാൽ ചിപ്പിലെ ഡാറ്റ ഉടൻ തന്നെ നഷ്‌ടപ്പെടും. ഇത് തടയാൻ, ഡിറാമിന് ഒരു ബാഹ്യ മെമ്മറി പുതുക്കൽ സർക്യൂട്ട് ആവശ്യമാണ്, അത് കപ്പാസിറ്ററുകളിലെ ഡാറ്റ ഇടയ്ക്കിടെ മാറ്റിയെഴുതുകയും അവയുടെ യഥാർത്ഥ ചാർജിലേക്ക് പുന:സ്ഥാപിക്കുകയും ചെയ്യുന്നു. ഡാറ്റ പുതുക്കേണ്ട ആവശ്യമില്ലാത്ത സ്റ്റാറ്റിക് റാൻഡം-ആക്സസ് മെമ്മറിക്ക് (SRAM) വിപരീതമായി, ഡൈനാമിക് റാൻഡം-ആക്സസ് മെമ്മറിയുടെ നിർവചിക്കുന്ന സ്വഭാവമാണ് ഈ പുതുക്കൽ പ്രക്രിയ. ഫ്ലാഷ് മെമ്മറിയിൽ നിന്ന് വ്യത്യസ്തമായി, ഡിറാം(DRAM) അസ്ഥിര മെമ്മറിയാണ് (വേഴ്സസ് നോൺ-വോളാറ്റെയിൽ മെമ്മറി), കാരണം പവർ നീക്കംചെയ്യുമ്പോൾ അതിന്റെ ഡാറ്റ വേഗത്തിൽ നഷ്ടപ്പെടും. എന്നിരുന്നാലും, ഡിറാം പരിമിതമായ ഡാറ്റ റീമാൻസ് പ്രദർശിപ്പിക്കുന്നു.

കുറഞ്ഞ ചെലവും ഉയർന്ന ശേഷിയുള്ള മെമ്മറിയും ആവശ്യമുള്ള ഡിജിറ്റൽ ഇലക്ട്രോണിക്സിൽ ഡിറാം വ്യാപകമായി ഉപയോഗിക്കുന്നു. ആധുനിക കമ്പ്യൂട്ടറുകളിലെയും ഗ്രാഫിക്സ് കാർഡുകളിലെയും പ്രധാന മെമ്മറിയാണ് ("റാം" എന്ന് വിളിക്കുന്നത്) ഇത് ഡിറാമിനുള്ള ഏറ്റവും വലിയ ആപ്ലിക്കേഷനുകളിലൊന്നാണിത് (ഇവിടെ "പ്രധാന മെമ്മറിയെ" ഗ്രാഫിക്സ് മെമ്മറി എന്ന് വിളിക്കുന്നു). നിരവധി പോർട്ടബിൾ ഉപകരണങ്ങളിലും വീഡിയോ ഗെയിം കൺസോളുകളിലും ഇത് ഉപയോഗിക്കുന്നു. നേരെമറിച്ച്, എസ്റാം(SRAM), ഇത് ഡിറാമിനേക്കാൾ വേഗതയേറിയതും ചെലവേറിയതുമാണ്, വിലയേക്കാളും വലിപ്പത്തേക്കാളും വേഗതയ്ക്ക് പ്രാധാന്യം കൂടുതലുള്ളിടത്ത് സാധാരണയായി ഉപയോഗിക്കുന്നു, ഉദാഹരണത്തിന് പ്രോസസറുകളിലെ കാഷെ മെമ്മറികൾ പോലുള്ളവ. റീഫ്രഷ് ഒരു സിസ്റ്റത്തിന് റീഫ്രഷ് ആവശ്യമുള്ളത് കാരണം, എസ്റാമിനെക്കാൾ സങ്കീർണ്ണമായ സർക്യൂട്ടും സമയ ആവശ്യകതകളും ഡിറാമിന് ഉണ്ട്, പക്ഷേ ഇത് കൂടുതൽ വ്യാപകമായി ഉപയോഗിക്കുന്നു. അതിന്റെ മെമ്മറി സെല്ലുകളുടെ ഘടനാപരമായ ലാളിത്യമാണ് ഡിറാമിന്റെ പ്രയോജനം: എസ്റാമിന്റെ നാലോ ആറോ ട്രാൻസിസ്റ്ററുകളുമായി താരതമ്യപ്പെടുത്തുമ്പോൾ ഒരു ബിറ്റിന് ഒരു ട്രാൻസിസ്റ്ററും കപ്പാസിറ്ററും മാത്രമേ ആവശ്യമുള്ളൂ. ഇത് വളരെ ഉയർന്ന സാന്ദ്രതയിലെത്താൻ ഡിറാമിനെ അനുവദിക്കുന്നു, ഇത് ഡിറാമിന്റെ ഒരു ബിറ്റിന് വളരെ വിലകുറഞ്ഞതാക്കുന്നു. ഉപയോഗിക്കുന്ന ട്രാൻസിസ്റ്ററുകളും കപ്പാസിറ്ററുകളും വളരെ ചെറുതാണ്; ഒരൊറ്റ മെമ്മറി ചിപ്പിൽ കോടിക്കണക്കിന് എണ്ണത്തെ യോജിപ്പിക്കാൻ കഴിയും. 

2017 ൽ ഡിറാമിന്റെ ഓരോ ബിറ്റിന്റെയും വില, 47 ശതമാനം വർധനയുണ്ടായി, 1988 ലെ 45% ശതമാനം കുതിപ്പിന് ശേഷം 30 വർഷത്തിനിടയിലെ ഏറ്റവും വലിയ കുതിപ്പ്, അടുത്ത കാലത്തായി വില കുറയുന്നു.

## അവലംബം
രൺബീർ പീനൽ കോഡ്

ഇന്ത്യൻ സംസ്ഥാനമായ ജമ്മു കശ്മീരിൽ മാത്രം ബാധകമായ പ്രധാന ക്രിമിനൽ നിയമമാണ് **രൺബീർ പീനൽ കോഡ് (ആർ‌.പി‌.സി)**.  ഇന്ത്യയിലെ മറ്റെല്ലായിടത്തും ബാധകമായ ഇന്ത്യൻ പീനൽ കോഡ്, ഭരണഘടനയുടെ ആർട്ടിക്കിൾ 370 പ്രകാരം ഇവിടെ ബാധകമല്ല.  1932 ൽ ഇത് പ്രാബല്യത്തിൽ വന്നു ഡോഗ്ര രാജവംശത്തിന്റെ ഭരണകാലത്താണ് ഈ കോഡ് അവതരിപ്പിച്ചത്. രൺബീർ സിങ്ങിന്റെ ഭരണകാലമായിരുന്നതിനാൽ രൺബീർ പീനൽ കോഡ് എന്ന പേര് നൽകി.  മെക്കാളെ പ്രഭു തയ്യാറാക്കിയ ഇന്ത്യൻ പീനൽ കോഡിന്റെ മാതൃകയിലാണ് ഇത് നിർമ്മിച്ചത്. 

## അവലംബം

വിഭാഗം:ഇന്ത്യൻ ഭരണഘടന
വർഗ്ഗം:ഇന്ത്യയിലെ നിയമങ്ങൾ
ഫ്ലോറിഡ സർവകലാശാല

അമേരിക്കൻ ഐക്യനാടുകളിലെ ഫ്ലോറിഡയിൽ സ്ഥിതിചെയ്യുന്ന ഗവേഷണ സർവകലാശാലയാണ് **ഫ്ലോറിഡ സർവകലാശാല**. ഫ്ലോറിഡ യൂണിവേഴ്സിറ്റിയുടെ ആരംഭം 1853ലാണ്.
## ചരിത്രം
1853 ജനുവരി 6 ന് ഫ്ലോറിഡയിലെ ഉന്നത വിദ്യാഭ്യാസത്തിന് പൊതുജനപിന്തുണ നൽകുന്ന ബില്ലിൽ ഗവർണർ തോമസ്ബ്രൗൺ ഒപ്പുവച്ചതോടെയാണ് സർവകലാശാലയുടെ തുടക്കം.  അസോസിയേഷൻ ഓഫ് അമേരിക്കൻ യൂണിവേഴ്സിറ്റികളുടെ (എ.എ.യു) തിരഞ്ഞെടുക്കപ്പെട്ട 62 അംഗ സ്ഥാപനങ്ങളിൽ ഒന്നാണ് ഫ്ലോറിഡ യൂണിവേഴ്സിറ്റി. വിദ്യാർത്ഥികളുടെ എണ്ണം അനുസരിച്ച് ഫ്ലോറിഡയിലെ മൂന്നാമത്തെ വലിയ സർവ്വകലാശാലയാണിത്. കൂടാതെ യൂഎസിലെ എട്ടാമത്തെ വലിയ സിംഗിൾ-കാമ്പസ് സർവ്വകലാശാലകൂടിയാണ്. ഔദ്യോഗിക കണക്കുകൾ പ്രകാരം 54,906 വിദ്യാർത്ഥികളാണ് 2018 സെമസ്റ്ററിലേക്ക് പ്രവേശനം നേടിയത്. 
## പഠനശാഖകൾ
16 അക്കാദമിക് കോളേജുകളും 150ൽ അധികം ഗവേഷണ സ്ഥാപനങ്ങളും ഫ്ലോറിഡ സർവകലാശാലയിലുണ്ട്.  ബിസിനസ് അഡ്മിനിസ്ട്രേഷൻ, എഞ്ചിനീയറിംഗ്, നിയമം, ദന്തചികിത്സ, വൈദ്യം, ഫാർമസി, വെറ്റിനറി മെഡിസിൻ എന്നിവയുൾപ്പെടെ അനവധി ബിരുദ പ്രൊഫഷണൽ പ്രോഗ്രാമുകൾ നടത്തുന്നു.
## മുദ്ര
സംസ്ഥാന പതാകയിലുള്ള ഫ്ലോറിഡ സംസ്ഥാനത്തിന്റെ മുദ്ര കൂടിയാണ് സർവകലാശാലയുടെയും മുദ്ര.
## പൂർവ്വ വിദ്യാർത്ഥികൾ
ഫ്ലോറിഡ യൂണിവേഴ്സിറ്റി വിദ്യാർത്ഥികളും പൂർവ്വ വിദ്യാർത്ഥികളും 60 സ്വർണ്ണ മെഡലുകൾ ഉൾപ്പെടെ 126 ഒളിമ്പിക് മെഡലുകൾ നേടിയിട്ടുണ്ട്.
## അവലംബം

## കുറിപ്പുകൾ










വർഗ്ഗം:അമേരിക്കൻ ഐക്യനാടുകളിലെ സർവ്വകലാശാലകൾ
വോഡ്‌കാസ്റ്റ്

പതിപ്പുകളായി ഇന്റർനെറ്റിലൂടെ ലഭ്യമാക്കപ്പെടുന്ന വീഡിയോ ഫയലുകളുടെ പരമ്പരയാണ് **വോഡ്കാസ്റ്റ്** എന്നറിയപ്പെടുന്നത്.  വെബ് ടിവി, അതിവേഗം വളരുന്ന ഡിജിറ്റൽ വിനോദം, വിവിധ തരം പുതിയ മാധ്യമങ്ങൾ ബ്രോഡ്‌ബാൻഡ്, മൊബൈൽ നെറ്റ്‌വർക്കുകൾ, വെബ് ടെലിവിഷൻ ഷോകൾ, അല്ലെങ്കിൽ വെബ് സീരീസ് എന്നിവ വഴി ഓൺലൈനിൽ സൃഷ്ടിച്ചതോ വിതരണം ചെയ്തതോ ആയ ഷോകളുടെയോ സീരീസിന്റെയോ ഉള്ളടക്കം എന്നിവ വീണ്ടും പ്രേക്ഷകർക്ക് നൽകുക എന്നിവയാണ് വോഡ്കാസ്റ്റുകളുടെ ദൗത്യം. ആശയപ്രചരണം, വിദൂരവിദ്യാഭ്യാസം, വിനോദം തുടങ്ങിയ പല രംഗങ്ങളിലും ഇന്ന്  വോഡ്കാസ്റ്റിംഗ് വ്യാപകമായിരിക്കുന്നു. കമ്പ്യൂട്ടറുകൾ, മൊബൈൽ ഫോണുകൾ എന്നിവ ഉപയോഗിച്ച്  വോഡ്കാസ്റ്റുകൾ കാണാവുന്നതാണ്. വെബ്, ടെലിവിഷൻ പരമ്പരകൾ ഇങ്ങനെ വോഡ്കാസ്റ്റിംഗ് ചെയ്യപ്പെടുന്നു. പരസ്യം ചെയ്യൽ, വീഡിയോ ബ്ലോഗുകൾ, അമേച്വർ ചിത്രീകരണം, ജേണലിസം, പരമ്പരാഗത മാധ്യമങ്ങളുമായി ഒത്തുചേരൽ എന്നിവയ്ക്കും വോഡ്കാസ്റ്റ് ഉപയോഗിക്കുന്നു. ആമസോൺ വീഡിയോ, ഹുലു, നെറ്റ്ഫ്ലിക്സ് എന്നിവ പ്രധാനപ്പെട്ട വോഡ്കാസ്റ്റുകൾക്ക് ഉദാഹരണമാണ്. 

## തുടക്കം
ഡെഡ് എൻഡ് ഡെയ്‌സ് (2003–2004) ആദ്യത്തെ വോഡ്കാസ്റ്റ് ആണെന്ന് പൊതുവെ വിശ്വസിക്കപ്പെടുന്നു. സോമ്പികളെക്കുറിച്ചുള്ള സീരിയലൈസ്ഡ് ഡാർക്ക് കോമഡി 2003 ഒക്ടോബർ 31 മുതൽ 2004 വരെ പ്രക്ഷേപണം ചെയ്തു. 
## വളർച്ച
ഇൻറർനെറ്റിന്റെ വ്യാപനവും, വേഗത്തിലുള്ള ഇൻറർനെറ്റ് കണക്ഷൻ സൃഷ്ടിക്കപെട്ടതും വോഡ്കാസ്റ്റിംഗ് സുഗമമാക്കി. ഇന്ന് വോഡ്കാസ്റ്റുകൾക്ക് ഓൺ‌ലൈനിൽ വളരെ പ്രചാരമുണ്ട്.  വോഡ്കാസ്റ്റുകൾ ഇൻട്രാനെറ്റുകളിലും എക്‌സ്ട്രാനെറ്റുകളിലും സ്വകാര്യ, പൊതു നെറ്റ്‌വർക്കുകളിലും സ്ട്രീം ചെയ്യുന്നു, മാത്രമല്ല ഇന്റർനെറ്റ് വഴി ആശയവിനിമയം പുതിയ തലങ്ങളിലേക്ക് കൊണ്ടുപോകുകയും ചെയ്യുന്നു. അവ പലപ്പോഴും ഹ്രസ്വ വീഡിയോ ക്ലിപ്പുകളായി അവതരിപ്പിക്കപ്പെടുന്നു. സാധാരണയായി ദൈർഘ്യമേറിയ പ്രക്ഷേപണ ഭാഗങ്ങൾ, മുൻ‌കൂട്ടി സ്ഥാപിച്ച വെബ്‌സൈറ്റുകളിൽ‌ വീഡിയോ ക്ലിപ്പുകളുടെ ഒരു നിരയായി ഉപയോഗിക്കുന്നു. ഒരു ലക്കം (Episode) കണ്ടുകഴിഞ്ഞാൽ അടുത്ത ലക്കം കാണാൻ ആഗ്രഹിക്കുന്നെങ്കിൽ ആ വോഡ്കാസ്റ്റിന്റെ വരിക്കാരനാകാനും കഴിയും.

## വിവിധ മേഖലകളിൽ
വോഡ്കാസ്റ്റുകൾ വഴി കച്ചവടക്കാർക്ക് തങ്ങളുടെ ബിസിനസുകൾ മെച്ചപ്പെടുത്താനും സഹായിക്കുന്നു. പ്രത്യേകിച്ച് വിൽപ്പന, വിപണന മേഖലകളിൽ. വീഡിയോ പോഡ്‌കാസ്റ്റുകളിലൂടെ, വലുതും ചെറുതുമായ ബിസിനസുകൾക്ക് അവരുടെ ചരക്കുകളും സേവനങ്ങളും ആധുനികവും ചെലവ് കുറഞ്ഞതുമായ രീതിയിൽ പരസ്യം ചെയ്യാൻ കഴിയും.  
## ഇതും കാണുക
പോഡ്കാസ്റ്റ്
## അവലംബം

വർഗ്ഗം:മാദ്ധ്യമങ്ങൾ വർഗ്ഗം:ദൃശ്യമാദ്ധ്യമങ്ങൾ